Οι 20 πιο ακριβές σειρές στην ιστορία της αμερικανικής τηλεόρασης - Monopoli.gr\nΗ τηλεόραση είναι ένα παιχνίδι με αριθμούς, που πολλές φορές προκαλούν πονοκέφαλο στους παραγωγούς. Η δημιουργία περίπλοκων σκηνικών, η χρήση νέων οπτικών εφέ και το κασέ διάσημων ηθοποιών καθιστούν την τηλεόραση μια ακριβή βιομηχανία.\nΣτη δεκαετία του 1990 για παράδειγμα, η Τζένιφερ Άνιστον και τα υπόλοιπα «Φιλαράκια» έφτασαν να αμείβονται με 1 εκατομμύριο δολάρια ανά επεισόδιο, ενώ στην τελευταία σεζόν του «Game of Thrones», πολλοί από τους πρωταγωνιστές κέρδιζαν 500.000 δολάρια ανά επεισόδιο.\nΤο «Band of Brothers» ήταν από τις πρώτες σειρές μεγάλου προϋπολογισμού, όταν ξεκίνησε να προβάλλεται στο HBO στα τέλη της δεκαετίας του 1990 με σχεδόν 12 εκατομμύρια δολάρια ανά επεισόδιο. Το να συνδέονται οι Τομ Χανκς και Στίβεν Σπίλμπεργκ με την σειρά, ώθησαν το HBO να το χρηματοδοτήσει.\nΗ ιστοσελίδα Stacker συγκέντρωσε τις 20 πιο ακριβές τηλεοπτικές σειρές όλων των εποχών, πολλές από τις οποίες υπερβαίνουν το όριο των 10 εκατομμυρίων, ενώ στην κορυφή βρίσκεται μια σειρά με budget 21,7 εκατομμυρίων δολαρίων ανά επεισόδιο!\n20. The People v. O. J. Simpson: American Crime Story (2016, FX, 6.5 εκατομμύρια/επεισόδιο)\nΗ σειρά αληθινών εγκλημάτων του Ράιαν Μέρφι, απεικόνισε την διαβόητη δίκη του Ο. Τζ. Σίμπσον. Στην σειρά συμμετείχε ένα κορυφαίο καστ ηθοποιών, όπως οι Κούμπα Γκούντινγκ Τζούνιορ και Τζον Τραβόλτα, οι οποίοι κόστισαν εκατομμύρια για να δουλέψουν στο δράμα των 10 επεισοδίων. Ο Τραβόλτα, ο οποίος επέστρεψε στην τηλεόραση μετά από σχεδόν τέσσερις δεκαετίες για να παίξει τον δικηγόρο Ρόμπερτ Σαπίρο, συνοδεύτηκε επίσης από την ακριβοπληρωμένη ηθοποιό Σάρα Πόλσον, ως Μάρσια Κλαρκ.\n19. Altered Carbon (2018, Netflix, 7 εκατομμύρια/επεισόδιο)\nΗ δημιουργία μιας πλοκής που εκτυλίσσεται τον 25ο αιώνα με πρωταγωνιστή τον Τζόελ Κίναμαν και σκηνοθέτη τον Μιγκέλ Σαπόντσικ του «Game of Thrones» φημολογείται ότι κόστισε 7 εκατομμύρια δολάρια για τα πρώτα 10 επεισόδια. Η δεύτερη σεζόν του «Altered Carbon» κυκλοφόρησε μόνο οκτώ επεισόδια, τα περισσότερα από τα οποία ήταν μικρότερα από τα επεισόδια της πρώτης σεζόν. Είναι ακόμα στον αέρα αν το Netflix θα ανανεώσει το σόου για μια τρίτη σεζόν.\nΔΙΑΒΑΣΤΕ ΑΚΟΜΑΛίζα Κούντροου: Τι αποκάλυψε η «Φίμπι» για το πολυαναμενόμενο reunion των Friends;12.09.2018\n18. Stranger Things (2016, Netflix, 7 εκατομμύρια/επεισόδιο)\nΗ παραγωγή της πρώτης σεζόν της σειράς επιστημονικής φαντασίας «Stranger Things», που έπρεπε να μοιάζει με ταινία του ’80, ήταν πολύ δαπανηρή. Λόγω του περιορισμένου προϋπολογισμού της σειράς, οι δημιουργοί της έπρεπε να αλλάξουν τις αρχικές τους ιδέες και να προσαρμοστούν στα νέα δεδομένα. Τα παιδιά που πρωταγωνιστούν στην επιτυχημένη καλτ σειρά αμείβονται με 300.000 το επεισόδιο.\n17. Camelot (2011, Starz, 7 εκατομμύρια/επεισόδιο)\nΔεν ήταν το κόστος των κοστουμιών και των σκηνικών του «Camelot» που έληξε την σειρά μετά από μια σεζόν, αλλά οι σημαντικές προκλήσεις στην παραγωγή. Το καστ με τον Τζόσεφ Φάινς, την Εύα Γκριν και τον Τζέιμι Κάμπελ εκτόξευσαν την τηλεθέαση στα ύψη μέχρι το τέλος.\n16. The Alienist (2018, TNT, 7.5 εκατομμύρια/επεισόδιο)\nΤο παιδί θαύμα του σινεμά Ντακότα Φάνινγκ, είναι το κεντρικό πρόσωπο του «The Alienist», της πιο ακριβής σειράς 10 επεισοδίων του TNT στην 30χρονη ιστορία του. Με τη σειρά, επικεντρωμένη σε ένα ζευγάρι ερευνητών της Νέας Υόρκης τη δεκαετία του 1890, που κυνηγούν έναν δολοφόνο παιδιών, το δίκτυο πέτυχε εκεί όπου ένα μεγάλο στούντιο του Χόλιγουντ απέτυχε. Το 1996, η Paramount επένδυσε εκατομμύρια σε μια κινηματογραφική έκδοση της σειράς, που ποτέ δεν ολοκληρώθηκε.\n15. Vinyl (2016, HBO, 7.5 εκατομμύρια/επεισόδιο)\nΗ δίωρη πρεμιέρα του «Vinyl», που δημιουργήθηκε από τους Μικ Τζάγκερ και Μάρτιν Σκορσέζε, κόστισε σχεδόν 30 εκατομμύρια δολάρια, με την πρώτη σεζόν να ανέρχεται σε 100 εκατομμύρια δολάρια. Όταν η πρεμιέρα απέτυχε να συγκεντρώσει το απαιτούμενο ποσοστό τηλεθέασης, ακυρώθηκε.\n14. Tom Clancy’s Jack Ryan (2018, Amazon Prime, 8 εκατομμύρια/επεισόδιο)\nΟ διάσημος πράκτορας της CIA, Τζακ Ράιαν (Τζον Κραζίνσκι), είναι η προσπάθεια του Amazon Prime να ανταγωνιστεί σειρές μεγάλου προϋπολογισμού. Το κόστος έφτασε τα 60 εκατομμύρια δολάρια την πρώτη σεζόν. Οι τοποθεσίες γυρισμάτων του πολιτικού θρίλερ εκτείνονται σε έξι χώρες και τρεις ηπείρους, οι οποίες βοήθησαν στη δημιουργία της τιμής των 8 εκατομμυρίων δολαρίων ανά επεισόδιο.\n13. The Defenders (2017, Netflix, 8 εκατομμύρια/επεισόδιο)\nΤα οκτώ επεισόδια της σειράς, ήταν μέρος της μεγαλύτερης συμφωνίας παραγωγής που έγινε ποτέ στη Νέα Υόρκη. Η εταιρεία Walt Disney δεσμεύτηκε με συμβόλαιο ύψους 200 εκατομμυρίων δολαρίων το 2014, το οποίο περιελάμβανε σειρές με τους ήρωες Jessica Jones, Iron Fist, Daredevil και Luke Cage. Το Netflix έληξε τη συμφωνία για όλες τις σειρές των «Defenders» το 2019, όταν η Disney ετοιμάστηκε να λανσάρει την υπηρεσία streaming της. Η Marvel έχει εκδηλώσει ενδιαφέρον για την αναβίωση αυτών των δημοφιλών σειρών, οπότε εξακολουθεί να υπάρχει ελπίδα για τους θαυμαστές.\n12. Sense8 ( 2015-2018, Netflix, 9 εκατομμύρια/επεισόδιο)\nΟι δημιουργοί του «Matrix» Λάνα και Λίλι Γουακόφσκι, συν-δημιούργησαν το «Sense8», ένα θρίλερ επιστημονικής φαντασίας, μιας ομάδας ξένων που ζουν σε διαφορετικά μέρη του κόσμου αλλά συνδέονται φυσικά, καθώς είναι όλοι συγγενείς με μια γυναίκα. Η σειρά είχε τον μεγαλύτερο προϋπολογισμό από όλες τις παραγωγές του Netflix, από 9 εκατομμύρια δολάρια ένα επεισόδιο. Δεν κράτησε πολύ ωστόσο, καθώς δεν ανέπτυξε ποτέ ένα αρκετά μεγάλο κοινό για να δικαιολογήσει το υπερβολικό κόστος και ακυρώθηκε μετά από δύο σεζόν.\n11. Marco Polo (2014-2016, Netflix, 9 εκατομμύρια/επεισόδιο)\nΌπως πολλές παραγωγές εποχής, το «Marco Polo» του Netflix έσπασε το φράγμα του budget με τα περίπλοκα σετ, τα όμορφα κοστούμια και τα ακριβά props. Το ταξίδι του Ιταλού εμπόρου του 13ου αιώνα και η φιλία του με τον Μογγόλο κυβερνήτη Kublai Khan, δεν ολοκληρώθηκε ποτέ στην πλατφόρμα.\n10. The Big Bang Theory (2007-2019, CBS, 9 εκατομμύρια/επεισόδιο)\nΠαρόμοια με τα «Φιλαράκια», η σειρά «Big Bang Theory», που είπε αντίο μετά από 12 χρόνια, ήταν μια από τις ακριβότερες σειρές δικτύου της τηλεόρασης. Ο υψηλός προϋπολογισμός της οφειλόταν κυρίως στα αρχικά μέλη του καστ, που κέρδιζαν 1 εκατομμύριο ανά επεισόδιο (από 60.000 όταν ξεκίνησε η σειρά το 2007). Για το φινάλε της σειράς, το δίκτυο ζήτησε 1,5 εκατομμύρια δολάρια για 30 δευτερόλεπτα του χρόνου διαφήμισης.\n9. Rome (2005-2007, BBC/HBO, 9 εκατομμύρια/επεισόδιο)\nΕκατοντάδες κομπάρσοι, κοστούμια και πολυτελή σκηνικά εκτίναξαν τον προϋπολογισμό της σειράς που απεικόνιζε τις μάχες που έδιναν οι στρατιώτες υπό τη Ρωμαϊκή Δημοκρατία κατά την περίοδο εξουσίας του Μάρκου Αντώνιου και της Κλεοπάτρας. Λόγω των χαμηλών βαθμολογιών και κριτικών που πήρε, το ιστορικό δράμα τελείωσε άδοξα.\n8. Westworld (2016, HBO, 10 εκατομμύρια/επεισόδιο)\nΣύμφωνα με πληροφορίες, το πρώτο επεισόδιο της σειράς κόστισε περίπου 25 εκατομμύρια δολάρια στην παραγωγή. Το φουτουριστικό γουέστερν, με πρωταγωνιστές τους αστέρες του Χόλιγουντ, Άντονι Χόπκινς, Εντ Χάρις και Έβαν Ρέιτσελ Γουντ, ήταν συμπαραγωγή του διάσημου Αμερικανού σκηνοθέτη Τζ. Τζ. Άμπραμς.\n7. Game of Thrones (2011-2019, HBO, 10 εκατομμύρια/επεισόδιο)\nΤο πρόγραμμα με την μεγαλύτερη παρακολούθηση στην ιστορία του δικτύου HBO, που ανέβασε τα στάνταρ για τα κοστούμια, τα σκηνικά, τα εφέ και το ταλέντο πίσω και μπροστά από τις κάμερες και κόστισε εκατομμύρια ανά επεισόδιο. Το δράμα φαντασίας εποχής κέρδισε παγκόσμια προσοχή και σεβασμό με τις οκτώ σεζόν του για την πλοκή, τα ειδικά εφέ και τον αστρονομικό προϋπολογισμό του.\n6. Friends (1994-2004, NBC, 10 εκατομμύρια/επεισόδιο)\nΗ τελευταία σεζόν των «Friends» έφτασε τα 10 εκατομμύρια δολάρια ανά επεισόδιο. Οι ηθοποιοί Τζένιφερ Άνιστον, Κόρντι Κοξ, Μάθιου Πέρι, Ματ ΛεΜπλανκ και Λίσα Κούντροου, ενδιαφέρθηκαν όλοι να ακολουθήσουν άλλα πρότζεκτ, παρόλο που αμοίβονταν με πάνω από 1 εκατομμύριο δολάρια για το κάθε επεισόδιο.\n5. The Get Down (2016-2017, Netflix, 11 εκατομμύρια/επεισόδιο)\nΗ σειρά δεν μπόρεσε να επιστρέψει τα χρήματα του συνολικού προϋπολογισμού του ύψους 120 εκατομμυρίων δολαρίων, με τα ακριβά σετ και τις αμοιβές για να αποκτήσει τα δικαιώματα των R&B και funk τραγουδιών που χρησιμοποιούνται. Γυρισμένη στη δεκαετία του 1970 κατά τη διάρκεια του θανάτου της ντίσκο και της γέννησης του χιπ χοπ σε φημισμένα κλαμπ της Νέας Υόρκης, όπως το CBGB και το Studio 54.\n4. Band of Brothers (2001, HBO, 12.5 εκατομμύρια/επεισόδιο)\nΤα κοστούμια εποχής, η ευρωπαϊκή τοποθεσία και το καστ αστέρων δεν ήταν φθηνά για τους συν-δημιουργούς Στίβεν Σπίλμπεργκ και Τομ Χανκς. Οι ερμηνείες των ηθοποιών αναγνωρίστηκαν από τους κριτικούς. Η δεκάωρη ρεαλιστική απεικόνιση του Β’ Παγκοσμίου Πολέμου κόστισε περισσότερα από 125 εκατομμύρια δολάρια στην παραγωγή.\n3. The Crown (2016, Netflix, 13 εκατομμύρια/επεισόδιο)\nΣύμφωνα με πληροφορίες, κόστισε περίπου 37.000 για να αναδημιουργηθεί το νυφικό της Βασίλισσας Ελισάβετ Β ‘στο πρώτο επεισόδιο του «The Crown» και τα πράγματα έγιναν ακόμη πιο ακριβά από τότε. Μαζί με την αναδημιουργία της υπερβολικής γκαρνταρόμπας της Ελισάβετ, η σειρά χρησιμοποίησε συνολικά 7.000 κοστούμια και ένα ρεαλιστικό αντίγραφο του παλατιού Μπάκινγχαμ. Το Netflix δεσμεύτηκε αρχικά να δαπανήσει 130 εκατομμύρια δολάρια για τις δύο πρώτες σεζόν της σειράς.\n2. ER (1994-2009, NBC, 13 εκατομμύρια/επεισόδιο)\nΤη στιγμή που η σειρά με τις 15 σεζόν προβλήθηκε για πρώτη φορά το 1994, ο Τζορτζ Κλούνει και οι άλλοι ηθοποιοί δεν ήταν όσο γνωστοί είναι τώρα. Όταν αυτό άρχισε να αλλάζει, το ίδιο έκανε και ο προϋπολογισμός – ο οποίος τελικά έφτασε τα 13 εκατομμύρια δολάρια ανά επεισόδιο. Προσθέστε στο ένα επεισόδιο την σκηνοθεσία του Κουέντιν Ταραντίνο, και το «ER» αποτελεί την δεύτερη πιο ακριβή σειρά όλων των εποχών.\nΔΙΑΒΑΣΤΕ ΑΚΟΜΑ30 χρόνια «Σιωπή των Αμνών»: Όλα όσα αποκάλυψαν οι Άντονι Χόπκινς και Τζόντι Φόστερ12.09.2018\n1. The Pacific (2010, HBO, 21.7 εκατομμύρια/επεισόδιο)\nΟ Στίβεν Σπίλμπεργκ, γνωστός για τις παραγωγές του πολλών εκατομμυρίων δολαρίων, δεν λυπήθηκε κανένα κόστος για να αναδημιουργήσει ιστορικά ακριβείς σκηνές μάχης στη σειρά «The Pacific». Μόνο μια συγκεκριμένη σκηνή κόστισε 5 εκατομμύρια δολάρια και 300 ηθοποιούς να μείνουν σε μια αυστραλιανή παραλία για τέσσερις ημέρες.


Βουλευτής Ζακύνθου έστειλε επιστολή διαμαρτυρίας στην Aldi: «Η παραλία Ναυάγιο δεν βρίσκεται στην Τουρκία»\nHome/ΠΟΛΙΤΙΚΗ/Βουλευτής Ζακύνθου έστειλε επιστολή διαμαρτυρίας στην Aldi: «Η παραλία Ναυάγιο δεν βρίσκεται στην Τουρκία»\nΕπιστολή διαμαρτυρίας έστειλε στον γερμανικό όμιλο Aldi – της γνωστής αλυσίδας σούπερ μάρκετ- ο οποίος δραστηριοποιείται και στον τουρισμό με την Aldi Reisen που παρέχει ταξιδιωτικά πακέτα διακοπών, έστειλε ο βουλευτής Ζακύνθου της Νέας Δημοκρατίας Διονύσιος Ακτύπης, ο οποίος τονίζει ότι το θρυλικό Ναυάγιο της Ζακύνθου δεν βρίσκεται στην Τουρκία, όπως διαφήμιζε ο γερμανικός όμιλος, αλλά στην Ελλάδα. Ο κ. Ακτύπης μιλώντας στο protothema.gr εξήγησε ότι πριν από λίγες ημέρες διαπίστωσε ότι γερμανικός όμιλος πουλούσε ταξιδιωτικό πακέτο διακοπών για την Τουρκία, έχοντας όμως στην φωτογραφία του πακέτου την διάσημη παραλία «Ναυάγιο» της Ζακύνθου.\nΣύμφωνα με την ενημερωτική ιστοσελίδα για τη Ζάκυνθο Zakynthosinformer.com το γερμανικό ταξιδιωτικό περιοδικό της Aldi διαφήμιζε εκδρομή με τίτλο Turkei Blaue Reise δηλαδή μπλε τούρκικη διαδρομή έχοντας βάλει φωτογραφία της παραλίας του Ναυαγίου στη Ζάκυνθο. Αυτό προκάλεσε όπως ήταν αναμενόμενο τεράστιες αντιδράσεις από τους Ζακυνθινούς και όχι μόνο, ενώ μέχρι στιγμής από την γερμανική εταιρεία δεν έχει υπάρξει καμία απάντηση.


Μετά το εμβόλιο τα τεστ αντισωμάτων δεν αποδεικνύουν την απόκτηση ανοσίας\n21-05-2021 • 7:00\nΟ λόγος που δεν μπορούν να εντοπιστούν τα αντισώματα\nΤα τεστ αντισωμάτων για τον Covid-19 δεν μπορούν να δείξουν αν έχει κανείς ανοσία από εμβολιασμό ή προηγούμενη ασθένεια, τονίζει ο Αμερικανικός Οργανισμός Τροφίμων και Φαρμάκων (FDA).\nΟ FDA επισήμανε ότι, αν κάποιος βρεθεί θετικός στο τεστ αντισωμάτων για τον Covid-19, αυτό δεν σημαίνει ότι έχει αρκετά αντισώματα, ώστε να έχει αποκτήσει ανοσία. Διευκρίνισε πως το μόνο που δείχνει ένα τέτοιο τεστ είναι ότι κάποια στιγμή στο παρελθόν ο κορωνοϊός SARS-CoV-2 μόλυνε τον οργανισμό. Κάλεσε δε όσους βρεθούν θετικοί στο τεστ αντισωμάτων να εμβολιαστούν κατά του Covid-19. Μάλιστα, εξήγησε ότι ο οργανισμός τους μπορεί να είναι ευάλωτος και να αρρωστήσουν την επόμενη φορά που θα έρθουν σε επαφή με τον κορωνοϊό ή κάποιο μεταλλαγμένο στέλεχός του, καθώς τα αντισώματα που θα έχουν δεν θα είναι αρκετά ώστε να είναι πλήρως προστατευμένοι.\nΟ οργανισμός διευκρίνισε, επίσης, ότι τα τεστ αντισωμάτων για τον Covid-19 δεν μπορεί να χρησιμοποιηθούν ως απόδειξη απόκτησης ανοσίας έπειτα από εμβολιασμό. Εξήγησε πως ο τύπος των αντισωμάτων που παράγει το εμβόλιο δεν μπορεί να καταγραφεί από τα συγκεκριμένα διαγνωστικά τεστ, διότι αυτά αναζητούν διαφορετικού τύπου πρωτεΐνες στο αίμα. Είναι, μάλιστα, πολύ πιθανό το συγκεκριμένο τεστ να βγει αρνητικό σε περίπτωση που κάποιος δεν έχει νοσήσει ποτέ από Covid-19, αλλά έχει εμβολιαστεί και έχει αποκτήσει ανοσία.


Ο πολιτικός επαρχιωτισμός της Ελλάδας – Τάσεις και αντιθέσεις με Ευρώπη -\nHome>Eλλάδα>Πολιτικοί>Ο πολιτικός επαρχιωτισμός της Ελλάδας – Τάσεις και αντιθέσεις με Ευρώπη\nΟ πολιτικός επαρχιωτισμός της Ελλάδας – Τάσεις και αντιθέσεις με Ευρώπη\n29 Ιανουαρίου 2019 vukentra653\nΠου διαφέρει η Ελλάδα πολιτικά από την Ευρώπη\nΣε όλες σχεδόν τις ευρωπαϊκές χώρες μια κεντρική τάση είναι ο εντεινόμενος του κομματικού συστήματος. Στην Ελλάδα οι τρέχουσες δημοσκοπήσεις δείχνουν τάση κομματικού συστήματος.\nΣτην Ελλάδα οι τρέχουσες δημοσκοπήσεις δείχνουν τάση κομματικού συγκεντρωτισμού, καθώς εμφανίζουν μόνο πέντε κόμματα να κερδίζουν τις έδρες στις επερχόμενες γενικές εκλογές από τα οκτώ των προηγούμενων εκλογών.\nΜε τη (μερική και προσχηματική) αποχώρηση των ΑΝΕΛ από την κυβέρνηση η Ελλάδα μπαίνει στην τελική πολιτική φάση για τις εκλογές, γενικές και ευρωπαϊκές. Προς εκλογές κινείται και η Ευρώπη, ΕΕ συνολικά. Αλλά είναι ενδιαφέρον να επισημανθεί ότι Ελλάδα και Ευρώπη βρίσκονται σε εντελώς διαφορετικές πολιτικές τροχιές εν όψει των εκλογών αυτών. Και δεν αναφερόμαστε στις κωμικές πλευρές των όσων συμβαίνουν.\nΤέσσερις εμφανίζονται να είναι οι κύριες διαφορετικές αποκλίνουσες τάσεις.\nΣυρρίκνωση αριστερού λαϊκισμού στην Ελλάδα-Ενίσχυση στην Ευρώπη.Ο λαϊκισμός εκφράζεται ως γνωστόν σε δύο κύριες εκδοχές, τον δεξιό λαϊκισμό τύπου Λέγκας/Σαλβίνι στην Ιταλία ή Συναγερμού/Λεπέν στη Γαλλία, και τον αριστερό λαϊκισμό τύπου «Ανυπότακτης Γαλλίας»/ Μελανσόν ή Σύριζα στην Ελλάδα κ.λπ.\nΠαρά τα όσα έχουν γραφτεί μέχρι σήμερα, ο δεξιός λαϊκισμός σε πανευρωπαϊκή κλίμακα εκτιμάται ότι μπορεί να έφθασε στο απόγειό του με τις εκλογές στην Ιταλία, χωρίς αυτό να σημαίνει ότι καταρρέει είτε στη Γαλλία είτε στην Ιταλία. Η συσπείρωσή του όμως θα του δώσει επιρροή στο ΕΚ. Ο G. Rachman των «Financial Times» γράφει ότι ο δεξιός λαϊκισμός «αντιμετωπίζει τη σκοτεινότερη στιγμή του μέσα στο 2019».\nΑντίθετα, αυτό που θεωρείται ως πιθανότερο σενάριο είναι να ανοίξει ένας κύκλος ενίσχυσης του αριστερού λαϊκισμού τόσο στην Ευρώπη όσο και στην άλλη πλευρά του ατλαντικού. Αυτό αποτυπώνεται και στις δημοσκοπικές προβλέψεις για τις ευρωεκλογές του Μαΐου αλλά και στις προβλέψεις για εθνικές εκλογές, χωρίς αυτό να σημαίνει ότι αριστεροί λαϊκιστές πρόκειται να έλθουν γενικώς στην εξουσία.\nΗ χτυπητή εξαίρεση στην τάση αυτή είναι η Ελλάδα: Ο ΣΥΡΙΖΑ, ως η ευρύτερα θεωρούμενη έκφραση του αριστερού λαϊκισμού, είναι σχεδόν βέβαιο ότι θα συρρικνωθεί στις επικείμενες τρεις εκλογικές αναμετρήσεις. Το ερώτημα είναι σε ποια έκταση.\nΗ δεύτερη τάση είναι η συρρίκνωση των παραδοσιακών συντηρητικών δυνάμεων στην Ευρώπη αλλά η ενίσχυση τους στην Ελλάδα. Σε όλες σχεδόν τις εκλογικές αναμετρήσεις καταγράφεται η συρρίκνωση των παραδοσιακών συντηρητικών (χριστιανοδημοκρατικών) δυνάμεων από τη Βρετανία μέχρι τη Γερμανία.\nΑυτό εκτιμάται ότι θα συμβεί και στις ευρωεκλογές. Το Ευρωπαϊκό Λαϊκό Κόμμα (European People’s Party –EEP) εκτιμάται ότι θα δει τη δύναμή του να μειώνεται από τις 219 έδρες στις 177. Κάτι αντίστοιχο αναμένεται να συμβεί και στις εθνικές εκλογικές αναμετρήσεις του έτους.\nΣε εμφανώς αντίθετη τροχιά βρίσκεται η Ελλάδα. Το παραδοσιακό συντηρητικό κόμμα, η ΝΔ, βρίσκεται σε άνοδο τόσο για τις ευρωεκλογές όσο και για τις γενικές βουλευτικές εκλογές διεκδικώντας την κυβερνητική εξουσία. Στο Ευρωκοινοβούλιο εκτιμάται ότι θα αυξήσει τις έδρες της από πέντε σε εννέα τον Μάιο του 2019. Βεβαίως κάποια διολίσθηση στις θέσεις της ΝΔ δεξιότερα έχει καταγραφές κυρίως σε θέματα εξωτερικής πολιτικής και δικαιωμάτων.\nΤρίτη τάση που διαφοροποιεί την Ελλάδα από την Ευρώπη, είναι η συρρίκνωση της Σοσιαλδημοκρατίας στην Ευρώπη και η ενίσχυση της στην Ελλάδα. Εντονότερη και από τη μείωση της εκλογικής δύναμης των συντηρητικών κομμάτων είναι η συρρίκνωση των παραδοσιακών σοσιαλδημοκρατικών κομμάτων σε πανευρωπαϊκή κλίμακα.\nΣε όλες σχεδόν τις εθνικές εκλογές τα σοσιαλδημοκρατικά κόμματα έχουν χάσει ψήφους είτε προς τα Δεξιά είτε προς τα Αριστερά ή τους Πράσινους που εμφανίζονται ως η ανερχόμενη πολιτική δύναμη σε ορισμένες χώρες (Γερμανία, Ολλανδία). Στο νέο Ευρωκοινοβούλιο οι Σοσιαλδημοκράτες (Προεδρική Συμμαχία Σοσιαλιστών και Δημοκρατών) εκτιμάται ότι θα περιοριστούν σε 130 έδρες από τις 188 που κατέχουν σήμερα.\nΑυτό θα σημαίνει μεταξύ άλλων ότι οι δύο μεγάλες πολιτικές ομάδες (ΕΛΚ και Σοσιαλδημοκράτες θα έχουν δυσκολίες στον σχηματισμό πλειοψηφίας, όταν αυτό είναι αναγκαίο. Η Ελλάδα μπορεί να παρεκκλίνει από την τάση της πανευρωπαϊκής σοσιαλδημοκρατικής συρρίκνωσης.\nΝα ανατρέψει την τάση που έχει χαρακτηρισθεί ως pasokification. Το Κίνημα Αλλαγής μπορεί, με άλλα λόγια να αυξήσει τα ποσοστά του και σε σχέση με τις ευρωεκλογές του 2014 (8,02% Ελιά) και τις γενικές εκλογές του 2015 (6,28% – Δημοκρατική Συμπαράταξη) σε διψήφιο τουλάχιστον αριθμό. Αν και δύσκολο, δεν είναι ανέφικτο.\nΚατακερματισμός πολιτικών δυνάμεων στην Ευρώπη – Τάση συγκεντρωτισμού στην Ελλάδα. Σε όλες σχεδόν τις ευρωπαϊκές χώρες μια κεντρική τάση είναι ο εντεινόμενος κατακερματισμός του κομματικού συστήματος. Η πλέον ακραία περίπτωση είναι η Ολλανδία, όπου στις τελευταίες εκλογές (2017) δεκατρία κόμματα μπήκαν στη Βουλή των συνολικά 151 εδρών.\nΣτην Ελλάδα οι τρέχουσες δημοσκοπήσεις δείχνουν τάση κομματικού συγκεντρωτισμού καθώς εμφανίζουν μόνο 5 κόμματα να κερδίζουν έδρες στις επερχόμενες γενικές εκλογές από τα οκτώ των προηγούμενων εκλογών, 2015.\nΤέλος, ενώ στην Ευρώπη η τρέχουσα τάση είναι για «μειοψηφικές κυβερνήσεις», στην Ελλάδα πολιτική κουλτούρα και κοινοβουλευτικέ παράδοση δεν επιτρέπουν τέτοιες κυβερνήσεις.\nΗ Ελλάδα βρίσκεται λοιπόν εμφανώς σε διαφορετική αλλά μάλλον θετικότερη αυτή τη φορά πολιτική τροχιά από την υπόλοιπη Ευρώπη. Όλα αυτά όμως προς επιβεβαίωση…\nΠαν. Κ. Ιωακειμίδης: Ομότιμος καθηγητής του Πανεπιστημίου Αθηνών, πρώην πρεσβευτής – σύμβουλος του ΥΠΕΞ, είναι μέλος του επιστημονικού Συμβουλίου του FEPS\nTagged αριστερός λαϊκισμός ελληνικές πολιτικές εξελίξεις ελληνικές πολιτικές τάσεις λαϊκίστικα κόμματα μητσοτάκης πολιτικές εξελίξεις πολιτικός λαϊκισμός σοσιαλδημοκρατία συντηριτικά κόμματα τσίπρας


Ιλιγγιλωδεις οι αποζημιώσεις για τα θύματα του Χάρβι Γουάινσταιν! - Stars & TV - Paixtiri.gr\nΙλιγγιλωδεις οι αποζημιώσεις για τα θύματα του Χάρβι Γουάινσταιν! – Stars & TV\nSHOWBIZLeave a Comment on Ιλιγγιλωδεις οι αποζημιώσεις για τα θύματα του Χάρβι Γουάινσταιν! – Stars & TV 24 Μαΐου, 2019 By Πρισίλα Μεγακλίδου\nΝέα τροπή παίρνει το σκάνδαλο σεξουαλικών παρενοχλήσεων που στιγμάτισε το Χόλιγουντ. Ο παραγωγός Χάρβεϊ Γουάινστιν ήρθε σε συμβιβασμό με τις γυναίκες που τον κατηγορούν για απρεπή σεξουαλική συμπεριφορά αλλά και με τα πρώην στελέχη του ομίλου του.\nΟ Γουάινστιν αρνείται ότι έχει κακοποιήσει ή παρενοχλήσει σεξουαλικά τις περισσότερες από 75 γυναίκες που τον κατηγορούν.\nΤον Ιούνιο θα κάτσει στο εδώλιο στη Νέα Υόρκη κατηγορούμενος από δύο γυναίκες για σεξουαλικά εγκλήματα, ανάμεσά τους και ο βιασμός.\nΕπίσημα έχουν κατατεθεί 15 μηνύσεις εις βάρος του.\nΗ εταιρεία Weinstein Co απέλυσε τον Γουάινσταϊν και υπέβαλε αίτηση για πτώχευση, ενώ ο παραγωγός αποβλήθηκε και από την Ακαδημία των Όσκαρ.\n«Είμαι πολύ αισιόδοξος», δήλωσε ο δικηγόρος Άνταμ Χάρις.\nΣοκαριστικές καταγγελίες από την Σάλμα Χάγιεκ: Με ανάγκασε να γυρίσω λεσβιακό – Γουάινσταϊν: Δεν ήμουν καν εκεί!


ΤΟ ΚΟΙΝΟ ΤΩΝ ΑΠΑΝΤΑΧΟΥ ΕΛΛΗΝΩΝ: Μεταξύ νεκρών και αναπήρων έκαναν έναν τέτοιο διαχωρισμό που…\nΜεταξύ νεκρών και αναπήρων έκαναν έναν τέτοιο διαχωρισμό που…\nΣαϊγκι Όζτιουρκ - Μετάφραση: Χαρ. Καραγκιοζούδης\nΕίναι γνωστό ότι όσο πλησιάζει η περίοδος του χειμώνα, αυξάνονται οι πράξεις της αυτονομιστικής τρομοκρατικής οργάνωσης. Πριν από την περίοδο της αδράνειας, οι πράξεις αυτές είχαν επίδραση πάνω στο λαό της περιοχής.\nΟι τρομοκράτες όπως και παλιότερα, δεν περνούν τα σύνορα και επί το πλείστον διαμένουν στα εδάφη της Τουρκίας.\nΣτην πραγματικότητα τα καταφύγια αυτών, είναι τα ίδια εδώ και 30 χρόνια… Τα τελευταία χρόνια, όπως υπάρχουν καταφύγια στα βουνά, υπάρχουν καταφύγια στα χωριά και τους οικισμούς.\nΕίμαστε σε μια χρονιά που δώσαμε τους περισσότερους νεκρούς.\nΑπό τον Ιούνιο του 2015, μέχρι τις 10 Οκτ 2016, έχασαν τη ζωή τους 492 στρατιωτικοί, 244 αστυνομικοί και 48 πολιτοφύλακες. Επίσης έχασαν τη ζωή τους 551 πολίτες συμπατριώτες μας. Στο Σίρνακ από τις 14 Μαρτίου και μέχρι τώρα, υπάρχει απαγόρευση της κυκλοφορίας, η οποία και συνεχίζεται. Από τότε και μέχρι και σήμερα τα σχολεία είναι κλειστά. Σκεφτείτε την κατάσταση που επικρατεί στη χώρα μας…\nΤις επιχειρήσεις πραγματοποιεί η Στρκή\nΤα τελευταία χρόνια, οι Μονάδες που υπάγονται στο ΓΕΣ δεν συμμετέχουν στις επιχειρήσεις. Φυσικά εκτελούν καθήκοντα στα σύνορα και διατηρούν στρατιωτικές βάσεις. Οι επιχειρήσεις επί το πλείστον διεξάγονται από τις Μονάδες Καταδρομών Στρκής. Στη θέση της παλιάς πολιτικής που εφαρμόζονταν, ήτοι «ψάξε – βρες - κατέστρεψε», τώρα επιδιώκεται η εκκαθάριση των τρομοκρατών, με την χρήση των αεροπορικών μέσων.\nΩστόσο είναι γνωστό ότι με τις αεροπορικές επιχειρήσεις, δεν έχουν ληφθεί τα επιθυμητά αποτελέσματα. Ο Γενικός πρόεδρος των πολιτοφυλάκων Ζιγιά Σοζέν, που και ίδιος έχασε το παιδί του, έστειλε ένα μήνυμα στους αρμοδίους με τίτλο «πολύ σημαντικό»:\n«Αν η κυβέρνησή μας, τα χρήματα που ξοδεύει για τα καύσιμα των Ε/Π και των αφών, τα έδινε στους πολιτοφύλακες, αυτό που λέγεται «τρομοκρατία», δεν θα έμενε στην περιοχή. Οι αποδοχές των πολιτοφυλάκων θα πρέπει να ανέλθουν τουλάχιστον στις 3500 ΤΛ (1100 ευρώ) και να έχουν κοινωνική ασφάλιση. Να εξοπλιστούν με βαρύ οπλισμό και εξοπλισμό και να αυξηθούν οι αρμοδιότητές τους. Ο καθένας που πληροί τους όρους του πολιτοφύλακα, να γίνεται πολιτοφύλακας. Όσοι αυτή τη στιγμή παρέχουν στην περιοχή υποστήριξη στο ΡΚΚ, όλοι αποδέχονται να γίνουν πολιτοφύλακες. Όσες επιθέσεις και αν κάνετε πάνω από τους τρομοκράτες με αφη και Ε/Π, δεν αξίζουν όσο για τη μπότα του στρατού και δεν είναι δυνατόν να επιτύχετε τα επιθυμητά αποτελέσματα. Στην ουσία αυτό προσπαθούν να σας πουν οι πολιτοφύλακες».\nΔιαχωρίστηκαν οι νεκροί-ανάπηροι\nΟι αποζημιώσεις που δόθηκαν στους συγγενείς αυτών που έπεσαν μαχόμενοι με την τρομοκρατία του ΡΚΚ στη ΝΑ Ανατολία, καθώς και οι αποζημιώσεις που δόθηκαν στους αναπήρους, καθώς και οι αποδοχές, σε σχέση με τις αντίστοιχες παροχές που δόθηκαν στα θύματα του πραξικοπήματος της 15ης Ιουλίου, είναι αρκετά διαφορετικές..\nΡώτησα το Δντή του γραφείου νεκρών-αναπήρων ενός Κλάδου των ΕΔ, ο οποίος είπε:\nΣτην οικογένεια ενός στρατιώτου που σκοτώνεται στη Νότια Ανατολία, δίνεται ως αποζημίωση το ποσό των 88000 ΤΛ και από το ίδρυμα αλληλοβοηθείας του στρατού 48000 ΤΛ, ήτοι συνολικά 136000 ΤΛ (περίπου 42000 ευρώ), ενώ στους αναπήρους, που έχουν αναπηρία 1ου βαθμού χορηγείται αποζημίωση 88000 (27000 ευρώ) και στους αναπήρους 6ου βαθμού, χορηγείται αποζημίωση 42000 ΤΛ (13000 ευρώ).\nΓια τις οικογένειες των συμπολιτών μας που σκοτώθηκαν κατά το πραξικόπημα της 15ης Ιουλίου, προβλέπεται αποζημίωση 340000 ΤΛ (105000 ευρώ). Για τους αναπήρους δεν έχει καθοριστεί ακόμη το ποσοστό αναπηρίας αλλά αυτούς που τα νοσοκομεία βεβαιώνουν ότι έχουν ποσοστό αναπηρίας 1ου βαθμού και σ’ αυτούς θα δοθεί το ποσό των 340000 ΤΛ. Να υπενθυμίσουμε βέβαια ότι τα ποσά αυτά δεν έχουν καταβληθεί ακόμη.\nΚαι τώρα ας έρθουμε στην κατάσταση των μισθών των αναπήρων..\nΟ Γιλμάζ, που έχασε τα δυο του χέρια, ένα πόδι και ένα μάτι στη Νότια Ανατολία, είναι στην πρώτη κατηγορία, δηλαδή θα λάβει τις υψηλοτέρου επιπέδου μηνιαίες αποδοχές. Από τα χέρια του Γιλμάζ, θα περάσουν 3100 ΤΛ (955 ευρώ), ενώ οι αποδοχές του ανάπηρου 6ου βαθμού, θα κυμαίνονται από 2400 έως 2600 ΤΛ. (738 – 800 ευρώ)\nΌσοι τραυματίστηκαν στις 15 Ιουλίου, όλοι υπάγονται στην κατηγορία αποδοχών αναπήρων 1ου βαθμού. Δηλαδή θα πάρουν μεγαλύτερες αποδοχές από τον Γιλμάζ, ο οποίος έχασε τα δυο του χέρια, το ένα πόδι και το ένα μάτι του… Για τους ελαφρά τραυματίες, που μάτωσε το δάχτυλό τους (στο πραξικόπημα), οι αποδοχές αναπηρίας καθορίστηκαν στις 3203 ΤΛ (985 ευρώ). Το ποσό αυτό κάθε χρόνο με απόφαση του Υπουργικού Συμβουλίου, μπορεί να αυξηθεί.\nΌσοι έδωσαν αγώνα με την τρομοκρατία στη Νότια Ανατολία, είναι εξαιρετικά ανήσυχοι, βλέποντας ξαφνικά τους εαυτούς τους αναπήρους «δεύτερης κατηγορίας».\nΘα υπάρξει κάποιος που θα ακούσει και θα καταλάβει αυτούς τους ανθρώπους?


Aνακοίνωση Συνδέσμου Προπονητών Ποδοσφαίρου Ν. Καρδίτσας | Karditsa Portal - Η ηλεκτρονική εφημερίδα της Καρδίτσας\nHome › Αθλητικά › Aνακοίνωση Συνδέσμου Προπονητών Ποδοσφαίρου Ν. Καρδίτσας ›\nAνακοίνωση Συνδέσμου Προπονητών Ποδοσφαίρου Ν. Καρδίτσας\nΥποβλήθηκε στις Κυρ, 12/05/2019 - 18:42.\n1.Ύστερα από την ομόφωνη απόφαση της Γενικής Συνέλευσης του Συνδέσμου μας της Τετάρτης 17-4-2019 αποφασίσθηκε ότι τα Μέλη μας, που οφείλουν συνδρομές του 2018 και παλαιότερα ,να μην αναφέρονται στο Μητρώο Προπονητών του Συνδέσμου, σύμφωνα με το ισχύον Καταστατικό μας.\nΤο Μητρώο θα αποσταλεί στην Πανελλήνια Ένωση Προπονητών Ποδοσφαίρου και στην Ε.Π Σ. Καρδίτσας για ενημέρωσή τους.\n2.Σύμφωνα με το Καταστατικό όσα εκ των Μελών μας καθυστερούν την καταβολή των μηνιαίων συνδρομών τους ( 2,5ευρώ/μήνα) πέραν του εξαμήνου ( 30-6-2019) δεν θα εμφανίζονται στο Μητρώο Προπονητών του Συνδέσμου, με ότι αυτό συνεπάγεται.\nΚαλούνται επομένως τα Μέλη μας , να τακτοποιήσουν την οικονομική τους υποχρέωση προς τον Σύνδεσμο.\n3.Όσοι οφείλουν επανεξέταση για απόκτηση Διπλώματος και δικαιούνται επανεξέτασης ,να το πράξουν μέχρι 30-6-2019 σύμφωνα με τις εντολές της Ε.Π.Ο.\nΟ Σύνδεσμός μας όμως δια της Π.Ε.Π.Π ζητά επέκταση του χρονικού ορίου για επανεξετάσεις ,γιατί θεωρεί πολύ μικρό το χρονικό όριο μέχρι τέλους Ιουνίου.\nΓια το θέμα αυτό θα υπάρξει και άλλη ανακοίνωση.\n4. Σχολές UEFA D\nΚαλούνται οι ΥΠΕΥΘΥΝΟΙ των Ακαδημιών Ποδοσφαίρου , να το λάβουν σοβαρά υπόψη.\n5. Με έγγραφό μας θα ζητήσουμε από την Ε.Π.Σ. Καρδίτσας την δημιουργία Σχολών Ε.Π.Ο UEFA’ C ,D’\nκαθώς και Σχολές Επανεξέτασης UEFA- C’,B’και Ανανεωτική Σχολή Ταυτοτήτων Τριετίας.\nSelect ratingGive Aνακοίνωση Συνδέσμου Προπονητών Ποδοσφαίρου Ν. Καρδίτσας 1/5Give Aνακοίνωση Συνδέσμου Προπονητών Ποδοσφαίρου Ν. Καρδίτσας 2/5Give Aνακοίνωση Συνδέσμου Προπονητών Ποδοσφαίρου Ν. Καρδίτσας 3/5Give Aνακοίνωση Συνδέσμου Προπονητών Ποδοσφαίρου Ν. Καρδίτσας 4/5Give Aνακοίνωση Συνδέσμου Προπονητών Ποδοσφαίρου Ν. Καρδίτσας 5/5\nΟικονομία - Αγροτικά - 4 ώρες 41 δευτερόλεπτα πιο πριν\nΕιδήσεις - 11 ώρες 8 λεπτά πιο πριν\nΕΚΔΗΛΩΣΗ ΤΙΜΗΣ ΚΑΙ ΜΝΗΜΗΣ ΓΙΑ ΤΟ ΛΟΧΑΓΟ ΚΩΝ/ΝΟ Ι. ΙΣΧΟΜΑΧΟ\nΑΝΑΛΗΘΕΙΣ ΟΙ ΕΚΤΙΜΗΣΕΙΣ ΤΗΣ ΚΥΒΕΡΝΗΣΗΣ ΓΙΑ ΕΞΟΔΟ ΣΤΙΣ ΑΓΟΡΕΣ\nΔύο χρυσά και ένα ασημένιο στο Πανελλήνιο Πρωτάθλημα στην Καβάλα ο Φωκιανός\nΘΕΟΔΩΡΙΔΕΙΟ ΚΕΝΤΡΟ - ΟΡΙΖΟΝΤΕΣ


Α. Λίμπερμαν: Ελπίζουμε να επιστρέψουμε στην κανονικότητα χωρίς βία και ταραχές | The Indicator\n10 Δεκεμβρίου 2017 • Ώρα δημοσίευσης: 10:57 πμ\nΟ Ισραηλινός υπουργός Άμυνας Αβίγγκντορ Λίμπερμαν δήλωσε σήμερα ότι ελπίζει να πλησιάζουν προς το τέλος τους οι βίαιες διαδηλώσεις των Παλαιστινίων κατά της απόφασης του Αμερικανού προέδρου Ντόναλντ Τραμπ να αναγνωρίσει την Ιερουσαλήμ ως πρωτεύουσα του Ισραήλ.\n“Ελπίδα μας είναι ότι όλα ηρεμούν και ότι επιστρέφουμε στην κανονικότητα χωρίς ταραχές και βία”, δήλωσε ο Λίμπερμαν σε συνέντευξή του στον ραδιοφωνικό σταθμό του στρατού.\nΑπό την πλευρά του ο εκπρόσωπος της παλαιστινιακής οργάνωσης Φάταχ Μουνίρ Γιαγκούμπ δήλωσε στο Sputnik ότι μετά τις τελευταίες εξελίξεις “θα ενισχυθεί η μάχη του παλαιστινιακού λαού για τη χώρα τους και ενάντια στους εποίκους και τις δυνάμεις κατοχής (…) Η αντίσταση είναι νόμιμο δικαίωμα ενός λαού υπό κατοχή”.\n“Οι ΗΠΑ δεν μπορούν πλέον να θεωρούνται αμερόληπτοι μεσολαβητές στη διευθέτηση του Μεσανατολικού. Η απόφαση (του Τραμπ) θα έχει πολύ επικίνδυνες πολιτικές συνέπειες”, τόνισε.\n“Η απόφαση αντίκειται σε όλους τους διεθνείς κανόνες, αντίκειται στον όρο ότι θα πρέπει να ληφθεί μόνο αφού έχει επιτευχθεί μια τελική λύση (στη σύγκρουση Παλαιστινίων- Ισραηλινών”, κατέληξε ο εκπρόσωπος της Φάταχ.


Πάνω από τα δύο τρίτα των Ευρωπαίων κάθε ηλικίας θεωρούν πως, εάν δεν ασκηθεί επαρκής και κατάλληλος έλεγχος, οι νέες τεχνολογίες θα βλάψουν πιο πολύ την κοινωνία από ό,τι θα την ωφελήσουν την επερχόμενη δεκαετία. Αυτή η πεποίθηση, με τη σειρά της, αυξάνει τις αντιστάσεις στην καινοτομία και τη γενικότερη επιθυμία για επιβολή και ενίσχυση πλαισίων κανονισμών.\nΑκόμη, οι περισσότεροι από αυτούς που ρωτήθηκαν αναμένουν θέσπιση νέων νόμων και φόρων για τον έλεγχο της αυτοματοποίησης και την αποτροπή της απώλειας θέσεων εργασίας, ακόμα και αν αυτό είχε ως αποτέλεσμα την παύση της τεχνολογικής προόδου: Η πλειονότητα των Ευρωπαίων φαίνoνται να ανησυχούν πως ρομπότ θα αντικαταστήσουν τους ανθρώπους στις περισσότερες δουλειές.\nΜεταξύ άλλων, τα συμπεράσματα της έρευνας δείχνουν πως οι πολίτες εκτιμούν ότι οι θεσμοί που έχουν αναλάβει την διαχείριση αυτής της κατάστασης αποτυγχάνουν:\nΣυγκεκριμένα, θεωρούν πως ο εκπαιδευτικό σύστημα δεν τους παρέχει τα απαιτούμενα εφόδια για να σταθούν απέναντι στις προκλήσεις από τις νέες τεχνολογίες (ειδικά οι μεγαλύτερης ηλικίας απόφοιτοι πανεπιστημίων), καθώς και ότι οι εταιρείες για τις οποίες εργάζονται δεν προσαρμόζονται σωστά στις νέες συνθήκες, και είναι πιθανόν να εξαφανιστούν στα επόμενα 10 χρόνια (το 40% των ερωτηθέντων έχει αυτή την αντίληψη).\nΌσον αφορά στη διακυβέρνηση των χωρών, ο αριθμός αυτών που δεν θεωρούν κακή ιδέα τη λήψη αποφάσεων από Τεχνητές Νοημοσύνες αντικατοπτρίζει την αυξανόμενη έλλειψη εμπιστοσύνης απέναντι στους πολιτικούς, υποδεικνύοντας ένα παράδοξο:\nΟι πολίτες δεν εμπιστεύονται τις κυβερνήσεις, ωστόσο περιμένουν από αυτές να διαχειριστούν τις κοινωνικές και οικονομικές επιπτώσεις που προκύπτουν από τις αναδυόμενες τεχνολογίες- πάνω από το 70% των Ευρωπαίων πιστεύουν πως οι κυβερνήσεις θα έπρεπε να λάβουν δραστικά μέτρα για να περιοριστεί ο αυτοματισμός στις επιχειρήσεις και να αντιμετωπιστούν οι κοινωνικά αρνητικές επιπτώσεις του.\n-Το 25% των Ευρωπαίων είναι κάπως ή πλήρως υπέρ του να αναλάβει μια Τεχνητή Νοημοσύνη να λαμβάνει σημαντικές αποφάσεις για τη διακυβέρνηση της χώρας:\n-Οι περισσότεροι Ευρωπαίοι θεωρούν πως οι κυβερνήσεις θα έπρεπε να παρέμβουν για τον περιορισμό της αυτοματοποίησης: Το 67% θέλουν ειδικό φόρο, το 75% πιστεύουν πως η αυτοματοποίηση θα έπρεπε να χρησιμοποιείται μόνο σε επικίνδυνες ή επιβλαβείς δουλειές, το 70% θέλουν επιπλέον στήριξη προς αυτούς που χάνουν τις δουλειές τους εξαιτίας του αυτοματισμού και το72% πιστεύουν ότι θα έπρεπε να επιβληθούν όρια στον βαθμό αυτοματοποίησης/ αντικατάστασης θέσεων εργασίας με μηχανές.


ΦΙΛΙΑΤΕΣ - ΡΑΔΙΟΦΙΛΙΑΤΙ: Σύλληψη Αλβανού για ληστεία και το βιασμό 71χρονης\nΣύλληψη Αλβανού για ληστεία και το βιασμό 71χρονης\nΣτις 19-03 και 21.00΄ το βράδυ,στο Μορφάτι Θεσπρωτίας από αστυνομικούς της Υποδιεύθυνσης Ασφάλειας Ηγουμενίτσας και του Αστυνομικού Τμήματος Παραμυθιάς συνελήφθη ένας 49χρονος Αλβανός γιατί κατελήφθη να κατέχει ένα μαχαίρι με μήκος λάμας 15 εκατοστών και να στερείται ταξιδιωτικών εγγράφων. Επιπλέον από την προανάκριση προέκυψε ότι ο ανωτέρω δράστης την 30-01-2011 στο Ραχούλι Θεσπρωτίας, είχε εισέλθει σε οικία 71χρονης κατοίκου της περιοχής και με τη χρήση βίας αφαίρεσε μικρό χρηματικό ποσό και ήλθε σε συνουσία μαζί της παρά τη θέλησή της.Ο συλληφθείς με την σε βάρος του σχηματισθείσα δικογραφία θα οδηγηθεί στον κ. Εισαγγελέα Πλημ/κών Θεσπρωτίας, ενώ το μαχαίρι κατασχέθηκε από την Υποδιεύθυνση Ασφαλείας Ηγουμενίτσας που διενεργεί την προανάκριση.\nΑναρτήθηκε από FILIATES στις 12:37 μ.μ.


Πήγαμε στο TEDxPatras 2019 - Τι είδαμε - Κοινωνικά νέα και ειδήσεις\nΔΕΥΤΕΡΑ 03 ΑΥΓ 2020 | 15:08\n/ 10/12/2019, 11:08\nΠήγαμε στο TEDxPatras 2019 - Τι είδαμε\nΚεντρικό θέμα η αβεβαιότητα - Μιλάμε με τον Co-Founder & Curator of TEDxPatras Γιάννη Αλτανόπουλο\nUncertainty. Αβεβαιότητα. Μια κατάσταση που φοβίζει, στρεσάρει, προκαλεί, ανοίγει νέους δρόμους, οδηγεί στη δημιουργικότητα και στην εξέλιξη. Από την προσωπική ζωή, μέχρι τις επιχειρήσεις, το εκπαιδευτικό σύστημα, τη γεωπολιτική. Η αβεβαιότητα είναι παντού. Σε κάθε χώρα, σε κάθε τομέα. Πάντα ήταν . Κι αυτό την καθιστά βεβαιότητα. Οι ομιλητές, ο καθένας από την πλευρά του ανέδειξαν αυτή τη διάσταση. Μέσω της αστροφυσικής, της τέχνης, της επιχειρηματικότητας, της τεχνολογίας. Η αβεβαιότητα όσο και μην μας αρέσει έχει και πλεονεκτήματα. Και ιδιαίτερα η Μαρία Ντάβου που ξεκίνησε τον τρίτο κύκλο των ομιλιών ανέδειξε τη σημασία , το εκπαιδευτικό σύστημα να μη δομεί στους μαθητές μόνο βεβαιότητες. Άρχισε να ξεδιπλώνει το σκεπτικό της άλλωστε πάνω στο εν οίδα ότι ουδέν οίδα, του αρχαίου Έλληνα φιλοσόφου Σωκράτη.\nΗ ομιλήτρια, ως εκπαιδευτικός, μοιράστηκε από σκηνής το παράλογο των αγκυλώσεων που μαστίζουν την ελληνική εκπαίδευση.Και η απάντηση της Μαρίας Ντάβου; “Ας χακάρουμε το σύστημα!” Ας αποβλέψουμε στον εναγκαλισμό της φυσικής τάσης των μαθητών να ερευνούν, στην ενίσχυση της ικανότητάς τους να κοιτούν τον κόσμο και να αναρωτιούνται. Ας γίνουμε όσα χρειάζονται για να ανοιχτούν στο πέλαγος της αβεβαιότητας, παραμένοντας ευτυχισμένοι.\nΟ Peter Sage Ο τελευταίος ομιλητής του TEDxPatras 2019 μίλησε για την ανθρώπινη συμπεριφορά και για ακούσιο σαμποτάζ ,βασισμένο στο συνδυασμό των βιολογικών μας περιορισμών και της μειωμένης αντιληπτικής μας ικανότητας. Ένας συνδυασμός που μας καταδικάζει να είμαστε ανόητα βέβαιοι για τα πιο αβέβαια πράγματα στον κόσμο.\nΠοια είναι λοιπόν η λύση; Να μάθουμε ποιες πλευρές της κατάστασης εντός της οποίας υπάρχουμε μπορούμε να ελέγξουμε- και να τις ελέγχουμε αποτελεσματικά. Να επιλέγουμε εκεί που η επιλογή μας μπορεί να μεταβάλλει την πραγματικότητα. Να αντιμετωπίσουμε τους εαυτούς μας σαν την κατοικία μας: απαγορεύοντας την είσοδο σε κάθε είδους “μολυσματική απειλή”, προσκαλώντας όσα μας βοηθούν να αγαπήσουμε τους εαυτούς μας και να γίνουμε ευτυχισμένοι και δημιουργικοί και κάνοντας έξωση σε ό,τι μας αρρωσταίνει.\nΞεχωριστή ήταν η παρουσία του πατρινού συγκροτήματος Carte Postale που ανέβηκε στη σκηνή με ένα όμορφο μουσικό πρόγραμμα ενώ στο πλαίσιο του TEDxPatras 2019 έγινε και η μεγαλύτερη ομαδική online παραγγελία φαγητού, με τους συμμετέχοντες να παραγγέλνουν ταυτόχρονα και δωρεάν μέσω του Delivery.gr το φαγητό που θα έτρωγαν στη συνέχεια.\n/ 08/12/2019, 08:45\nΗ μεγαλύτερη ομαδική online παραγγελία φαγητού έγινε στην Πάτρα – ΒΙΝΤΕΟ & ΦΩΤΟ\nΦέτος το TEDxPatras 2019 άλλαξε χώρο και μας υποδέχτηκε στο Συνεδριακό και Πολιτιστικό Κέντρο του Πανεπιστημίου Πατρών .Οι συμμετέχοντες ξεπέρασαν τους 850, ενώ οι ομιλητές ήταν 14. Οι ομιλίες διεξάγονταν στη μεγάλη αίθουσα ενώ προσφέρονταν καφές, φαγητό και άλλες λιχουδιές. Παιχνίδια και workshops συμπλήρωσαν το παζλ και ήταν πολύτιμη η βοήθεια των εθελοντών.Και τα τρία sessions παρουσίασαν ιδιαίτερο ενδιαφέρον. Ευρηματική και άμεση ήταν η παρουσίαση που έκανε ο Θεόδωρος Αναγνωστόπουλος.\nΣε ειδικά διαμορφωμένο σημείο μπορούσες να ποζάρεις παιχνιδιάρικα με τους φίλους σου και να έχει αναμνηστική φωτογραφία, ενώ μια τσάντα με ενημερωτικό υλικό και δωράκια (από ιπποφαές, μέχρι ξηρούς καρπούς , ούζο και αυτοκόλλητη θήκη για κάρτες) περίμενε να την παραλάβεις.\nΣτον απόηχο της φετινής διοργάνωσης μιλήσαμε με τον Γιάννη Αλτανόπουλο, Co-Founder & Curator of TEDxPatras\nΠώς αποτιμάτε τη φετινή διοργάνωση του TEDxPatras 2019 με κεντρικό θέμα την αβεβαιότητα η οποία προσεγγίστηκε πολύπλευρα μέσα από τα διαφορετικά πεδία «οπτικής» εμπειρίας και δράσης των ομιλητών; Ποιο είναι το απόσταγμα;\nΣχεδιάζαμε για μήνες αυτή την πέμπτη επετειακή εκδήλωση του TEDxPatras και η συνολική εμπειρία μας έχει δημιουργήσει ικανοποίηση και έντονα συναισθήματα. Ήταν η πιο διευρυμένη εκδοχή του TEDxPatras περιλαμβάνοντας 14 ομιλητές, 3 καλλιτεχνικά σχήμα, 6 εργαστήρια, 3 παράλληλες δράσεις, 3 q&asessionsκαι 6 πρωτότυπα παιχνίδια διάρκειας 12 περίπου ωρών ή μισής ημέρας με έναν καθαρά διεθνή χαρακτήρα. Πρόκειται για το πιο ώριμο, το πιο μεστό και το πιο ουσιαστικό μας event. Τους τελευταίους έξι μήνες ως ομάδα δεν επιλέξαμε να πάρουμε κάποια θέση ή να προωθήσουμε μια συγκεκριμένη στάση απέναντι στην έννοια της «αβεβαιότητας» μέχρι την ημέρα του Σαββάτου 7 Δεκεμβρίου δίνοντας το βήμα στους πραγματικούς πρωταγωνιστές της φετινής διοργάνωσης. Η «αβεβαιότητα» είναι τελικά η μόνη «βεβαιότητα» και η ύπαρξη της στον κόσμο έχει άμεση επιρροή και στη δική μας ζωή. Όταν είμαστε ανοικτοί σε νέες εμπειρίες, γνώσεις και απόψεις και δυνατοί σε προκλήσεις και σε δοκιμές μπορούμε να γίνουμε πραγματικά σοφότεροι και πιο θαρραλέοι.\nΠόσοι ήταν οι συμμετέχοντες; Η ανθρωπογεωγραφία του κοινού\nΦέτος, συμμετείχαν περισσότεροι από 850 θεατές διαμορφώνοντας ένα σκηνικό θετικής ενέργειας και ζωντάνιας. Ο νέος χώρος στέγασης των ιδεών στο εμβληματικό συνεδριακό κέντρο του Πανεπιστημίου Πατρών αποτέλεσε αφορμή για να συμμετάσχει ένα μεγάλο μέρος της φοιτητικής κοινότητας που αφιέρωσε σχεδόν όλη την ημέρα ακούγοντας τις συγκινητικές αφηγήσεις και τις ιστορίες των ομιλητών μας έχοντας παράλληλα την ευκαιρία να αλληλοεπιδράσει με πρόσωπα που μιλούν την ίδια γλώσσα. Αυτή τη γλώσσα της αλλαγής, της δημιουργικότητας, της προσφοράς και της προσπάθειας. Σημαντική ήταν η παρουσία των στελεχών της τοπικής και περιφερειακής αγοράς. Εξάλλου το TEDx και το TEDxPatras εδώ και χρόνια αποτελoύν σημεία αναφοράς για νέες καινοτόμες πρωτοβουλίες που προέρχονται όχι αποκλειστικά από την ίδια τη χώρα αλλά και από το εξωτερικό. Ένα περιβάλλον που δημιουργεί τη διάθεση για να ακούσεις φρέσκιες προσεγγίσεις σε καθημερινά προβλήματα μέσω εργαλείων που ξεχωρίζουν για την πρωτοτυπία και την καινοτομία τους.\nΠοιες στιγμές ξεχωρίζετε;\nΚάθε event μας σχεδιάζεται για να προσφέρει στιγμές και να δημιουργεί πολλές περισσότερες μέσα από την ενεργοποίηση του θεατή. Δεν μπορώ να μην αναφέρω μια στιγμή που συγκίνησε όχι μόνο την ομάδα μας αλλά και όλο το αμφιθέατρο. Ήταν η στιγμή της ομιλίας του Alex Flynn στο τέλος του 2ου session. Ξεκινώντας την αφήγησή του με το «είχα τα πάντα» πέρασε από μια πλήρη βεβαιότητα σε μια πλήρη αβεβαιότητα και στη συνέχεια μας καθήλωσε με την ιστορία του καταλήγοντας πάλι σε κάτι βέβαιο. Όταν η ανθρώπινη θέληση κυριαρχεί, όταν επιλέγεις τον τρόπο που θέλεις να βλέπεις και να βιώνεις τον κόσμο, τότε όλα είναι πιθανά: ακόμα και να μετατρέψεις τη μεγαλύτερή σου αδυναμία σε κίνητρο και έμπνευση για να αλλάξεις αυτό που μοιάζει αμετακίνητα βέβαιο: τα όρια που σου θέτει το ίδιο σου το σώμα.\nΠοιος ήταν ο απώτερος στόχος του φετινού TEDxPatras και τι σκέπτεστε για την επόμενη διοργάνωση;\nΟ στόχος της φετινής διοργάνωσης ήταν να κάνουμε ένα μικρό βήμα ισορροπίας ανάμεσα στην αβεβαιότητα και στη βεβαιότητα. Να ισορροπήσουμε και να κατανοήσουμε αυτό το βέβαιο σε όσα αναζητούμε. Γιορτάσαμε τα πέντε χρόνια του TEDxPatrasκαι ακολουθούμε την πρωτοβουλία του TEDx που πραγματοποιείται εδώ και δέκα χρόνια σε όλο τον κόσμο. Για το μέλλον θέλουμε να διατηρήσουμε την πλατφόρμα του TEDxPatras ανεξάρτητη και ανοικτή σε νέο και αντικειμενικά πρωτότυπο περιεχόμενο. Η κοινωνική διάσταση της διοργάνωσης αποτελεί η προσφορά λύσεων και η καλλιέργεια ενός ουσιαστικού διαλόγου για θέματα που απασχολούν την εποχή μας, την κοινωνία και την καθημερινότητά μας. Η ομάδα μας διαθέτει τις δεξιότητες και την εμπειρία για να προσελκύσει ακόμα πιο μεγάλα ονόματα ομιλητών συντελώντας σε μια κορυφαία συνάντηση στη Δυτ. Ελλάδα και ευρύτερα στη Μεσόγειο για τις ιδέες που αξίζει να διαδοθούν.\n#tags Πάτρα-Δυτική Ελλάδα TEDxPatras Delivery.gr


Αρχική Σελίδα » Μαθηματικά (ΠΕ) » Γεωγραφία (ΠΕ) » Μηχανολογία (Ε.Ε.) » Φυσική (ΠΕ) » Αριθμητική » Πρόγραμμα Αγωγής Υγείας » Δομικών Έργων (Ε.Ε.) » Καλλιτεχνικά / Εικαστικά » 70 – 100 » Γυμνάσιο » Θρησκευτικά (ΔΕ) » Ελληνικός και Ευρωπαϊκός Πολιτισμός


Συγκεντρώσαμε το top 5 για χαλαρωτικές στιγμές και δροσιστικές βουτιές\nΑν φημίζεται για κάτι η Χαλκιδική αυτό δεν είναι άλλο από τις εκπληκτικές παραλίες και τα γεμάτα ενέργεια beach bar της. Περιβαλλόμενα από την καταπράσινη φύση της βορείου Ελλάδος –ακόμη ένα χαρακτηριστικό γνώρισμα της Χαλκιδικής– και μεγάλο ατού τους τα κρυστάλλινα- διαυγή νερά του Αιγαίου πελάγους, αποτελούν ιδανική all day επιλογή για όλο το καλοκαίρι.\nΕμείς διακρίναμε πέντε από αυτά –τόσο στη χερσόνησο της Κασσάνδρας όσο και της Σιθωνίας– και απολαύσαμε στο έπακρο αυτά που μας προσέφεραν: ατελείωτες δροσιστικές και χαλαρές στιγμές κάτω από τον καλοκαιρινό ήλιο.\nΜία από τις πιο lounge και δημοφιλείς επιλογές για χαλάρωση δίπλα στη θάλασσα, στο “πόδι” της Σιθωνίας. Το Manassu αποτελεί μέρος της Ακτής Ονείρου, ενός συγκροτήματος που αποτελείται από εστιατόριο, κάμπινγκ, bungalows και ενοικιαζόμενα τροχόσπιτα. Με χοντρή, χρυσαφένια αμμουδιά διαθέτει αναπαυτικές ξαπλώστρες με στρωματάκι αλλά και κρεβάτια για να απολαύσετε άκρως αναζωογονητικές στιγμές σε ένα περιβάλλον που χαλαρώνει το μάτι με τις γήινες- λευκές αποχρώσεις και τις lounge μουσικές επιλογές του dj. Στην παραλία σερβίρονται σούπερ δροσιστικά cocktails, γρανίτες (με ή χωρίς αλκοόλ) και γευστικές δημιουργίες από την κουζίνα –burgers και club sandwiches στις best seller επιλογές. Στα συν τα events με live performances εκπροσώπων της ελληνικής, μουσικής σκηνής. Το Σάββατο 25 Ιουλίου στο stage του θα ανέβουν οι Onirama.\nΑκτή Ονείρου, Σιθωνία, τηλ. 23757 70910, www.aktioneirou.gr, fb page: Manassu Beach Bar Restaurant\nΝεανικό κοινό και fun διάθεση εγγυώνται τις πιο διασκεδαστικές διακοπές του φετινού καλοκαιριού. Στο Molos on the Beach, στην παραλία της Χανιώτης, στην χερσόνησο της Κασσάνδρας, πρωταγωνιστές είναι τα θετικά vibes και μία ιδιαίτερη ενέργεια που το κάνουν να ξεχωρίζει στις επιλογές του κοινού. «Βουλιάξτε» στις αναπαυτικές μαξιλάρες του, απολαύστε ένα χαλαρωτικό cocktail και αφήστε τον Αντώνη Κανάκη –ενίοτε εκτελεί χρέη dj– να σας ταξιδέψει με τις μουσικές του. Και εδώ τα live events δίνουν και παίρνουν. Αυτή την Κυριακή οι Μέλισσες θα πάροουν μέρος σε ένα summer party που θα ξεικνήσει στις 17.00.\nΧανιώτη, Κασσάνδρα, τηλ. 6937 311811, fb page: Molos On The Beach\nΧρυσαφένια αμμουδιά και καταγάλανα σαν πισίνας νερά, με μόντο φουντωτά καταπράσινα δέντρα συνθέτουν το σκηνικό του Bousoulas Beach Bar, στο υψηλών προδιαγραφών 5* Sani Resort στη χερσόνησο της Κασσάνδρας. Με lounge ατμόσφαιρα, εδώ θα ζήσετε την επιτομή της χαλάρωσης απολαμβάνοντας δροσιστικά cocktails και light γευστικές προτάσεις του lunch μενού. Αποτελεί δημοφιλή περιοχή για να παρακολουθήσετε το ονειρικό ηλιοβασίλεμα.\nSani Resort, Kασσάνδρα, 23740 99400, www.sani-resort.com\nΜε υψηλών προδιαγραφών υπηρεσίες, ξαπλώστρες που θυμίζουν το κρεβάτι σας, αφράτες μαξιλάρες και αναπαυτικές καρέκλες αλλά και αιώρες, το Umbrellas θα γίνει σίγουρα το σημείο αναφοράς σας στο Πευκοχώρι, στο “πόδι” της Κασσάνδρας. Αφού απολαύσετε το μπάνιο σας στα διαυγή νερά της περιοχής, μπορείτε να γευματίσετε by the beach ή να επιλέξετε κάποιο από τα τραπέζια στο χώρο του εστιατορίου και να δοκιμάσετε τις γευστικές προτάσεις της μεσογειακής του κουζίνας.\nΠευκοχώρι, Κασσάνδρα, τηλ. 6945 266299, fb page: Umbrellas\nΥπάρχουν στιγμές που οι συνθήκες συμβάλουν στο να επιθυμείτε να ναυαγήσετε σε κάποιο σημείο. Μόνο που αυτή τη φορά δεν θα είστε μόνοι, αλλά παρέα με το φανατικό κοινό του καλοκαιρινού Navagos beach bar στο Παλιούρι, στη χερσόνησο της Κασσάνδρας. Κάθε Σαββατοκύριακο, το beach bar μετατρέπεται σε beach club κρατώντας αμείωτο το ενδιαφέρον μέχρι τελικής πτώσης. Εκτός από καφέ και ποτό μπορείτε να απολαύσετε κάτι από τις προτάσεις της μεσογειακής κουζίνας στο χώρο του εστιατορίου.\nΠαλιούρι, Κασσάνδρα, 6976 695451, fb page: Navagos beach bar\nΦωτό: Sot Nation\nΑπό τα μέρη που έχουν κερδίσει το κοινό με την πολύ καλή εξυπηρέτηση, την ωραία μουσική αλλά και τα πολυσυζητημένα parties του. Το beach bar Γλαρόκαβος βρίσκεται στη χερσόνησο της Κασσάνδρας στο Πευκοχώρι και είναι ένα chill out spot, ιδανικό για οποιαδήποτε στιγμή της ημέρας. Εκτός από μια πληθώρα υπηρεσιών που προσφέρει στην πλαζ, σερβίρει snacks, φρουτοσαλάτες, cocktails κ.ά. Ο Γλαρόκαβος φημίζεται και για τα επιτυχημένα happenings που διοργανώνει, όπως live guest εμφανίσεις διάφορων djs.\nΠευκοχώρι, Κασσάνδρα, τηλ. 6949 075300, fb page: Glarokavos\nΛίγο μετά τον οικισμό της Νικήτης στη Σιθωνία, με κατεύθυνση προς Σάρτη, η Ακτή Καλογριάς με τα κρυστάλλινα, σμαραγδένια νερά αποτελεί αγαπημένη επιλογή όσων θέλουν να απολαύσουν βουτιές σε καθαρά νερά. Στην ακτή με την αμμουδιά θα συναντήσετε το Isla, ένα χαλαρό beach bar, αγαπημένη επιλογή των οικογενειών που επισκέπτονται την περιοχή. Πολύ ωραία μουσική, εξυπηρετικό προσωπικό και οικονομικές τιμές στα βασικά συστατικά της επιτυχίας του. Για πιο ήρεμες στιγμές μακριά από την πολυκοσμία προτιμήστε τις ξαπλώστρες στο επίπεδο με το γκαζόν. Αγαπημένο σημείο οι ξαπλώστρες κάτω από τα βραχάκια στο δεξί άκρο της ακτής.\nΑκτή Καλογριάς, Νικήτη, Κασσάνδρα, τηλ. 6972 717951, fb page: Isla Beach Bar\nΑπό τα πιο ιδιαίτερα beach bars στην Χαλκιδική, βρίσκεται στην ακτή της Τριστινίκας, στο νoτιοδυτικό τμήμα της Σιθωνίας μετά τον Νέο Μαρμαρά, και έχει καταφέρει να διαφοροποιηθεί από τα υπόλοιπα beach bars του προορισμού λόγω της έθνικ ιδιοσυγκρασίας του –κάτι που γίνεται άμεσα αντιληπτό στο άκουσμα και μόνο του ονόματός του. Δεν είναι τυχαίο μάλιστα το γεγονός ότι από το 1996 όποτε και πρωτολειτούργησε, αποτελεί μία από τις σταθερές αξίες του δεύτερου “ποδιού”. Πολύχρωμο χώρος, μουσικές του κόσμου και ένα ηλιοβασίλεμα από τα ωραιότερα της Χαλκιδικής, θα σας κάνουν να το μετατρέψετε και σε δικό σας σημείο αναφοράς. Εδώ θα κολυμπήσετε σε παραδεισένα, τιρκουάζ νερά.\nΠαραλία Τριστινίκας, Σιθωνία, τηλ. 6937 380554, fb page: Ethnik Beach Bar official


a-P e l l a: Δεκεμβρίου 2015\nΑναρτήθηκε από Πέτρος Κάνος στις 10:32:00 μ.μ. 1 σχόλιο:\nΑναρτήθηκε από Πέτρος Κάνος στις 1:46:00 π.μ. Δεν υπάρχουν σχόλια:\nΑναρτήθηκε από Πέτρος Κάνος στις 2:08:00 π.μ. Δεν υπάρχουν σχόλια:


Καλή αρχή | archive , αποψεις , πρακτορικά | ΕΘΝΙΚΟΣ ΚΗΡΥΞ\nΟ Αρχιεπίσκοπος Ελπιδοφόρος. Φωτογραφία: «Ε.Κ.»/Κώστας Μπέη.\nΚαλή αρχή έκανε ο Αρχιεπίσκοπος Ελπιδοφόρος με τη δρομολόγηση της επίλυσης του χρονίζοντος προβλήματος το οποίο εξελίχθηκε σε δικαστική διαμάχη ανάμεσα στη Θεολογική Σχολή και το Μαλιώτειο Πολιτιστικό Κέντρο.\nΔύο συναντήσεις του με αντιπροσωπεία του Διοικητικού Συμβουλίου του Μαλιωτείου υπό τον πρόεδρό του, καθηγητή Φίλιππο Σεραφείμ, ήταν αρκετές για να αρχίσει η επίλυση της διαμάχης, η οποία κόστισε ουκ ολίγα εκατέρωθεν, προερχόμενα βέβαια από τις δωρεές, τα κεριά και τους δίσκους των ναών των κοινοτήτων για να λέμε τα πράγματα όπως έχουν.\nΟ δε Δημήτριος όχι μόνο δεν έκανε τίποτε να το επιλύσει το θέμα, αλλά ούτε καν δεχόταν τους ανθρώπους του Μαλιωτείου, οι οποίοι ζητούσαν επί χρόνια να τον συναντήσουν.\nΚι ήλθε τώρα ο Ελπιδοφόρος και άνοιξε την αγκαλιά του και τους είπε ελάτε όλοι μαζί θα προχωρήσουμε, μαζί θα βρούμε τη λύση.\nΚι έτσι ο Ελπιδοφόρος άρχισε από το Μαλιώτειο να αντιμετωπίζει σιγά - σιγά τον κυκεώνα των προβλημάτων που κληρονόμησε, κι είμαι βέβαιος πως σειρά έχει η Σχολή, η Ελληνική Παιδεία και τα Σχολεία, ο καημένος ο Αγιος Νικόλαος που τον στοίχειωσαν σε γιαπί τόσα χρόνια και άλλα πολλά «ων ουκ έστιν αριθμός».


ΕΓΩ ΠΟΤΕ ΘΑ ΓΙΝΩ ΕΥΤΥΧΙΣΜΕΝΗ; – ΚΑΤΕΡΙΝΑ ΜΑΝΑΝΕΔΑΚΗ – Βιβλιοπωλείο Προμηθεύς\nΑρχική σελίδα / ΒΙΒΛΙΑ / ΕΛΛΗΝΙΚΗ ΠΕΖΟΓΡΑΦΙΑ / ΕΓΩ ΠΟΤΕ ΘΑ ΓΙΝΩ ΕΥΤΥΧΙΣΜΕΝΗ; – ΚΑΤΕΡΙΝΑ ΜΑΝΑΝΕΔΑΚΗ\nΕΓΩ ΠΟΤΕ ΘΑ ΓΙΝΩ ΕΥΤΥΧΙΣΜΕΝΗ; – ΚΑΤΕΡΙΝΑ ΜΑΝΑΝΕΔΑΚΗ\nΕΓΩ ΠΟΤΕ ΘΑ ΓΙΝΩ ΕΥΤΥΧΙΣΜΕΝΗ; - ΚΑΤΕΡΙΝΑ ΜΑΝΑΝΕΔΑΚΗ ποσότητα\nΚωδικός προϊόντος: 978-618-01-2477-4 Κατηγορίες: ΒΙΒΛΙΑ, ΕΛΛΗΝΙΚΗ ΠΕΖΟΓΡΑΦΙΑ Ετικέτες: Βιβλίο, ΨΥΧΟΓΙΟΣ, ΕΓΩ ΠΟΤΕ ΘΑ ΓΙΝΩ ΕΥΤΥΧΙΣΜΕΝΗ;, ΚΑΤΕΡΙΝΑ ΜΑΝΑΝΕΔΑΚΗ\nH Μαίρη Παναγιώτου είναι παντρεμένη, έχει ένα γιο, έχει μια δουλειά, ζει μια ήσυχη και τακτοποιημένη καθημερινότητα. Μέχρι τη στιγμή που, εντελώς τυχαία, συναντά στον δρόμο τον πρώην της, που σημάδεψε τη ζωή της και τον οποίο δυσκολεύτηκε πολύ να ξεπεράσει. Είναι το ίδιο όμορφος, γοητευτικός και απαιτητικός, και της ζητά να του απαντήσει σε μια και μόνο ερώτηση: “Έγινες ευτυχισμένη… χωρίς εμένα;”\nΠανικόβλητη και γεμάτη αγωνία, η Μαίρη προσπαθεί να καταλάβει τι είδους φάρσα είναι αυτή που της στήνει το σύμπαν. Ήταν νέα και ανέμελη όταν ερωτεύτηκε τον Mister G, ενώ τώρα είναι μια κατασταλαγμένη, σοβαρή και υπεύθυνη γυναίκα. Δεν έχει χρόνο να απαντά σε “φανταστικά ερωτήματα”.\nΔώστε πρώτος μία αξιολόγηση “ΕΓΩ ΠΟΤΕ ΘΑ ΓΙΝΩ ΕΥΤΥΧΙΣΜΕΝΗ; – ΚΑΤΕΡΙΝΑ ΜΑΝΑΝΕΔΑΚΗ” Ακύρωση απάντησης


ORCHOMENOS-PRESS: Συνεχίζει τη δράση του… το δραστήριο Παράρτημα Λιβαδειάς της Ελληνικής Αντικαρκινικής Εταιρείας – Μια επίκαιρη ομιλία πραγματοποίησε η Παιδίατρος κα Αναστασία Μπαρμπούνη\nΣυνεχίζει τη δράση του… το δραστήριο Παράρτημα Λιβαδειάς της Ελληνικής Αντικαρκινικής Εταιρείας – Μια επίκαιρη ομιλία πραγματοποίησε η Παιδίατρος κα Αναστασία Μπαρμπούνη\nΔεν είναι «σχήμα λόγου», αλλά πραγματικότητα ! Το δραστήριο Παράρτημα Λιβαδειάς της Ελληνικής Αντικαρκινικής Εταιρείας όχι απλά … δρα αλλά διαρκώς ανανεώνει το ενδιαφέρον μας γύρω από επίκαιρα θέματα ενημέρωσης και ευαισθητοποίησης του πληθυσμού, όπως συνέβη για άλλη μια φορά την περασμένη Τετάρτη στο Κέντρο Έγκαιρης Διάγνωσης του Καρκίνου «Λουκάς Ν. Δέδες».\nΟμιλήτρια αυτή τη φορά ήταν η κα Αναστασία Μπαρμπούνη, Παιδίατρος και καθηγήτρια Δημόσιας Υγείας, με θέμα «Τα εμβόλια και η χρησιμότητά της», επίκαιρο αναμφίβολα θέμα σε μια περίοδο όπως αυτή με την έξαρση της γρίπης.\nΤην κα Μπαρμπούνη προλόγισε η Πρόεδρος κα Στέλλα Ταπαντλή και η Αντιπρόεδρος κα Βάσω Φιλοσοφοπούλου.\nΤο υπόλοιπο πρόγραμμα του Φεβρουαρίου περιλαμβάνει ακόμη:\nΑναρτήθηκε από Το καθημερινό βήμα της πόλης μας! στις 2/24/2019 02:47:00 μ.μ.


Χατζηδάκης – Ιούνιο του 2022 δεν θα υπάρχουν εκκρεμείς συντάξεις – Τι είπε για την αύξηση στον κατώτατο μισθό - Ειδήσεις - νέα - Το Βήμα Online\nΧατζηδάκης – Ιούνιο του 2022 δεν θα υπάρχουν εκκρεμείς συντάξεις – Τι είπε για την αύξηση στον κατώτατο μισθό\n«Πάμε να χρησιμοποιήσουμε όλα τα όπλα που έχουμε, θεωρητικά και πρακτικά στην διάθεσή μας, για να αντιμετωπίσουμε αυτό το πρόβλημα που πράγματι είναι ντροπή, το 2021 να υπάρχει καθυστέρηση στην απονομή των συντάξεων σε ένα ευρωπαϊκό κράτος. Ο στόχος μας είναι μέχρι το τέλος του α΄ εξαμήνου του 2022 να έχει αντιμετωπιστεί το θέμα και […]\n«Πάμε να χρησιμοποιήσουμε όλα τα όπλα που έχουμε, θεωρητικά και πρακτικά στην διάθεσή μας, για να αντιμετωπίσουμε αυτό το πρόβλημα που πράγματι είναι ντροπή, το 2021 να υπάρχει καθυστέρηση στην απονομή των συντάξεων σε ένα ευρωπαϊκό κράτος. Ο στόχος μας είναι μέχρι το τέλος του α΄ εξαμήνου του 2022 να έχει αντιμετωπιστεί το θέμα και να μην το ξανασυζητήσουμε» τόνισε μιλώντας στο Πρώτο Πρόγραμμα, ο υπουργός Εργασίας και Κοινωνικών Υποθέσεων, Κωστής Χατζηδάκης.\nΠώς θα πάρετε σύνταξη «μια ώρα αρχύτερα»\nΟποιοσδήποτε από τους συνταξιούχους θέλει να πάρει την σύνταξή του «μια ώρα αρχύτερα», είπε ο κ. Χατζηδάκης, μπορεί να απευθύνεται στην σελίδα του ΕΦΚΑ να βλέπει ποιοι είναι οι πιστοποιημένοι δικηγόροι και λογιστές και να απευθύνεται σε κάποιον από αυτούς. Υπάρχει ένα τιμολόγιο που έχει καθοριστεί από τον ΕΦΚΑ για κάθε συγκεκριμένη πράξη που απαιτείται για την έκδοση της σύνταξης και στο τέλος πληρώνεται από τον ΕΦΚΑ η έκδοση της σύνταξης, όχι από τον ασφαλισμένο. Επιπλέον, σε πρώτη φάση, θα παίρνουν καινούριες συντάξεις, καθώς οι παλαιότερες έχουν ήδη ανατεθεί σε εισηγητές.\n«Όταν ξεκινήσαμε το καλοκαίρι του 2019 είχαμε 190.000 συντάξεις, τον περσινό χειμώνα είχαμε 155.000 συντάξεις και τώρα είναι γύρω στις 120.000», είπε ο κ. Χατζηδάκης σύμφωνα με την ertnews, και συνέχισε: «Από τις εκκρεμείς αυτές οι συντάξεις, οι 90.000 είναι σε υπερημερία, ενώ οι 30.000 είναι συντάξεις έχουν ένα τρίμηνο από τότε που έχει υποβληθεί η αίτηση, που δεν θεωρείται καθυστέρηση διεθνώς. Από τις 90.000, οι 50.000 παίρνουν προσωρινή σύνταξη ή την προκαταβολή που δώσαμε πέρσι την άνοιξη και μέσα στις υπόλοιπες 40.000 κάποιοι από αυτούς χρωστούν πάνω από το ποσό που ορίζει η νομοθεσία και αυτοί θα έχουν θέμα με την σύνταξή τους ούτως ή άλλως».\nΉπειρος – Εξαντλήθηκαν οι ΜΕΘ Covid – Την τελευταία κατέλαβε 28χρονος ανεμβολίαστος | 02.12.2021 - 17:33\nΗ άγνωστη δικογραφία για το κύκλωμα των επίορκων αστυνομικών | 02.12.2021 - 17:28\nΣημανική αύξηση των ραντεβού για εμβολιασμό 60άρηδων | 02.12.2021 - 17:21


Ντουλάπι με Συρτάρι Sonoma Δρυς 40x46x81,5 εκ. Μοριοσανίδα | Homeville\nΝτουλάπι με Συρτάρι Sonoma Δρυς 40x46x81,5 εκ. Μοριοσανίδα\nΚωδικός προϊόντος: 801215 Κατηγορίες: Ντουλάπια & Αποθήκευση, Ντουλάπια Κουζίνας


ΕΠΕΝΔΥΣΗ ΧΡΥΣΟΥ ΣΤΟ ΔΗΜΟ ΑΡΙΣΤΟΤΕΛΗ: Ο ΚΡΑΤΙΚΟΔΙΑΙΤΟΣ ΔΗΜΑΡΧΟΣ ΚΑΙ… Ο ΧΟΡΗΓΟΣ ΤΩΝ ΠΑΡΑΟΛΥΜΠΙΟΝΙΚΩΝ | ΜΕΤΑΛΛΕΙΑ ΧΑΛΚΙΔΙΚΗΣ\nΕΠΕΝΔΥΣΗ ΧΡΥΣΟΥ ΣΤΟ ΔΗΜΟ ΑΡΙΣΤΟΤΕΛΗ: Ο ΚΡΑΤΙΚΟΔΙΑΙΤΟΣ ΔΗΜΑΡΧΟΣ ΚΑΙ… Ο ΧΟΡΗΓΟΣ ΤΩΝ ΠΑΡΑΟΛΥΜΠΙΟΝΙΚΩΝ\n«[…] Για να ευαισθητοποιήσουμε τον κρατικοδίαιτο κο Γ. Ζουμπά, ο οποίος δεν αποδέχεται, πέραν των άλλων, ως χορηγό την Ελληνικός Χρυσός Α.Ε., καθώς όπως όλοι θα θυμόμαστε, την άνοιξη, αρνήθηκε την πραγματοποίηση του πρωταθλήματος άρσης βαρών στο Δήμο Αριστοτέλη επειδή χορηγός ήταν η εν λόγω εταιρεία».\nΗ αυλαία των παραολυμπιακών αγώνων έπεσε. Ο απολογισμός για την ελληνική ομάδα αξιολογότατος. Αξίζουν θερμά συγχαρητήρια σε όλα τα μέλη της παραολυμπιακής ομάδας και εγκάρδιες ευχαριστίες στους παραολυμπιονίκες για τα ρίγη συγκίνησης που μας χάρισαν.\nΑναρωτιέται κανείς πως, στα χρόνια της οικονομικής κρίσης, κατάφεραν αυτά τα παιδιά να κρατήσουν τόσο ψηλά την ελληνική σημαία, να ενδυναμώσουν το εθνικό φρόνημα των Ελλήνων με τις επιτυχίες τους.\nΗ απάντηση δίδεται από τους ίδιους τους αθλητές . . . στις δηλώσεις τους δεν ξεχνούν να αναφερθούν στους χορηγούς τους, οι οποίοι στήριξαν την προσπάθεια τους και χωρίς αυτούς δεν θα ήταν δυνατή η επιτυχημένη ολοκλήρωση της προσπάθειάς τους.\nΧαρακτηριστική η αναφορά του παραολυμπιονίκη Παύλου Μάμαλου ο οποίος δήλωσε «Το μετάλλιο αυτό θέλω να το αφιερώσω σε όλους τους Έλληνες του κόσμου. Στον ΟΠΑΠ και την Ελληνικός Χρυσός ΑΕ που με στηρίζουν, καθώς και στον προπονητή μου Δημήτρη Ιωαννίδη, που με έχει βοηθήσει πάρα πολύ».\nΕίναι πολύ συγκινητικό που τις ιδιαίτερα φορτισμένες στιγμές της νίκης, που η αδρεναλίνη είναι στο αποκορύφωμά της, ο Π. Μάμαλος θυμήθηκε τα πραγματικά στηρίγματα της προσπάθειάς του. Τους χορηγούς του.\nΔεδομένης της αδυναμίας του κράτους να υποστηρίξει τους αθλητές στην προσπάθειά τους, οι ιδιώτες χορηγοί είναι απαραίτητοι και χωρίς αυτούς δεν θα μπορούσαν οι αθλητές να μας κάνουν υπερήφανους.\nΤα ανωτέρω επισημαίνονται εδώ προκειμένου να ευαισθητοποιήσουν τον κρατικοδίαιτο κο Γ. Ζουμπά, ο οποίος δεν αποδέχεται, πέραν των άλλων, ως χορηγό την Ελληνικός Χρυσός Α.Ε., καθώς όπως όλοι θα θυμόμαστε, την άνοιξη, αρνήθηκε την πραγματοποίηση του πρωταθλήματος άρσης βαρών στο Δήμο Αριστοτέλη επειδή χορηγός ήταν η εν λόγω εταιρεία.\nΑναρωτιέται κανείς, με δεδομένο ότι η παραολυμπιακή ομάδα άρσης βαρών συνέδεσε την προετοιμασία της με το Δήμο Αριστοτέλη, μήπως θα μπορούσε ο Δήμαρχος να τοποθετηθεί δημόσια, να συγχαρεί τους παραολυμπιονίκες, να τους καλέσει και να προβάλει έτσι το Δήμο μας ή το γεγονός ότι χορηγός τους είναι η Ελληνικός Χρυσός Α.Ε. καθιστά απαγορευμένη κάθε σχετική ενέργεια;\nΠόση ακόμη ζημία μπορεί να προκαλέσει η ιδεοληψία του κου Ζουμπά;\nΔικαιούμαστε ένα καλύτερο μέλλον. Δικαιούμαστε το μέλλον που αξίζει στον τόπο μας και στα συγκριτικά του πλεονεκτήματα. Ας το διεκδικήσουμε.\n[ΠΗΓΗ: http://politesaristoteli.blogspot.gr/, του Αθανάσιου Καρίνα, 21/9/2016]\nThis entry was posted in Αρχική, Νέα / Ειδήσεις and tagged ελληνικος Χρυσος, Παραολυμπιακοί Ρίο 2016, Σκουριες on 22/09/2016 by metalleiachalkidikis.\n← Η ΦΩΤΙΑ ΣΤΗ ΘΑΣΟ ΚΑΙ ΤΑ… 2.000 ΣΤΡΕΜΜΑΤΑ ΤΩΝ ΛΑΤΟΜΕΙΩΝ! ALLIANZ: Η ΠΟΛΥΧΡΟΝΗ ΚΡΙΣΗ ΣΥΡΡΙΚΝΩΣΕ ΤΗΝ ΠΕΡΙΟΥΣΙΑ ΤΩΝ ΕΛΛΗΝΩΝ, Ο ΠΛΟΥΤΟΣ ΣΤΑ ΧΕΡΙΑ ΜΙΑΣ ΜΙΚΡΗΣ ΠΛΟΥΣΙΑΣ ΕΛΙΤ →


ΜΥΘΙΣΤΟΡΗΜΑ: Ο "αξιότιμος" κύριος Διαγόρας, παρουσιάζεται στη Ρόδο\nΤο Σάββατο 19 Δεκεμβρίου 2013 στις 19.00, οι ΕΚΔΟΣΕΙΣ ΒΕΡΕΤΤΑ και το ΒΙΒΛΙΟΠΩΛΕΙΟ «ΤΟ ΔΕΝΤΡΟ» παρουσιάζουν το αστυνομικό μυθιστόρημα του Μάριου Βερέττα Ο «ΑΞΙΟΤΙΜΟΣ» ΚΥΡΙΟΣ ΔΙΑΓΟΡΑΣ.\nΣτη Λίνδο, στο δρόμο προς τους Πεύκους, συνέβη κάτι συνταρακτικό. Κάτι που αφορά στον “αξιότιμο” κύριο Διαγόρα Χατζηπετρή, μεγαλο-επιχειρηματία και πασίγνωστο εξαγωγέα ροδιακών κρασιών στη βόρεια Ευρώπη. Στο συμβάν εμπλέκονται η νεότατη Γερμανίδα σύζυγός του και μερικοί ακόμα τύποι, ο ένας χειρότερος από τον άλλον.


Κορονοϊός-εμβόλιο: Αίτηση Pfizer-BioNTech εντός της ημέρας για έκτακτη... | Capital\nΠαρασκευή, 20-Νοε-2020 14:12\nΗ ανακοίνωση της υποβολής αίτησης έρχεται δύο ημέρες μετά την ανακοίνωση από πλευράς Pfizer των τελικών αποτελεσμάτων των κλινικών δοκιμών του εμβολίου που ανέπτυξαν από κοινού με την BioNTech, που έδειξαν αποτελεσματικότητα 95% στην πρόληψη της ασθένειας Covid-19, ασφάλεια σε σχέση με πιθανές παρενέργειες και δυνατότητα αποτροπής της εκδήλωσης σοβαρών συμπτωμάτων.\nΤα τελικά στοιχεία προέκυψαν από ανάλυση 170 κρουσμάτων Covid μεταξύ 43.000 συμμετεχόντων στην κλινική δοκιμή. Τα 162 εξ αυτών ήταν συμμετέχοντες που είχαν λάβει εικονομικό φάρμακο (placebo).\nΗ FDA δεν έχει διευκρινίσει πόσος χρόνος θα της χρειασθεί για να εξετάσει τα δεδομένα, ωστόσο η αμερικανική κυβέρνηση θεωρεί ότι το πράσινο φως μπορεί να δοθεί κατά το πρώτο δεκαπενθήμερο του Δεκεμβρίου.\nΠαράλληλα, κατά πόδας ακολουθεί τις Pfizer/BioNTech η εταιρεία Moderna, με το δικό της εμβόλιο κατά της Covid.


: καθημερινή κατάθεση: 04/24/15\ntsirogiannis: Greetings from Miami. Weekend.\n1. Αγκαλιά με ένα λάμα στο Μάτσου Πίτσου\n2. Ανάμεσα σε αυτούς τους κολυμβητές, στο Εθνικό Πάρκο Krka, στη Κροατία\n3. Μέσα σε αυτή την πισίνα - κινηματογράφο\n4. Μέσα σε αυτό το τρένο, στο Grisons, Ελβετία\n5. Μέσα σε αυτό το αυτοκίνητο και πάλι στην Ελβετία\n6. Σε αυτή τη φυσική πισίνα, στο Παμούκαλε της Τουρκίας\n7. Στο κοίλωμα ενός αιωνόβιου δέντρου σαν αυτό παρέα με ένα βιβλίο\n8. Σε αυτή την κούνια πάνω από την θάλασσα\n9. Σε αυτή την πισίνα\n10. Σε αιώρα καλύβας στη Santa Marta της Κολομβίας\n11. Σ" αυτή την πισίνα σε σπηλιά της Σαντορίνης\n12. Για δείπνο σ" αυτό το τραπέζι στο Soneva Kiri της Ταϊλάνδης\n13. Σ" αυτό το πλωτό μπανγκαλόου στις Μαλδίβες\n14. Σ" αυτό το θαλάσσιο εξοχικό με γυάλινο πάτωμα στις Μαλδίβες\n15. Σ" αυτήν τη βιβλιοθήκη στη Γερμανία\n16. Σ" αυτή την αιώρα στις Φιλιππίνες\n17. Σε αυτή την αιώρα στο νησί Dedon\n18. Σ" αυτήν τη βάρκα-υδρομασάζ στο Σιάτλ της Ουάσινγκτον\n19. Σε αυτό το καγιάκ, στο Glacier Bay της Αλάσκας\n20. Σ" αυτό το θέρετρο σε ποτάμι του Μπαλί\n21. Σ" αυτό το υδρομασάζ σε χιονισμένη στέγη του Γκέτενμποργκ, στη Σουηδία\n22. Σ" αυτό το θαλάσσιο εστιατόριο στα Μπόρα-Μπόρα\n23. Σ" αυτό το άγαλμα, στην παραλία Πουέρτο Βαγιάρτα του Μεξικού\n24. Σ" αυτόν το βυθισμένο κήπο στη Νέα Ζηλανδία\n25. Μέσα σε αυτή τη βάρκα, στο Κολμάρ της Γαλλίας\n26. Σ" αυτή την κούνια δεντρόσπιτου, στη Νικαράγουα\n27. Σε αυτή τη κούνια, στις Μπαχάμες\n28. Να πίνετε τον καφέ σας σε αυτό το δρομάκι στη Λέσβο\n29. Να τρώτε σε τραπέζι από άμμο, στο παραλιακό θέρετρο Lido της Φλόριδα\n30. Να παίζετε σε αυτό το μπιλιάρδο\n31. Στο πουφ κάποιας μποέμ αυλής\n32. Μέσα σε αυτό το σπίτι, στα Thousand Islands του Καναδά\n33. Σ" αυτή την τεχνητή χερσόνησο στη Μύκονο\n34. Καθισμένοι σε αυτό το παγκάκι, σε αυτό τον δρόμο, στη Βαλένθια της Ισπανίας\n35. Να μπαίνετε με βάρκα σε αυτή τη σπηλιά της Κεφαλλονιάς\n36. Μέσα σε αυτή την πισίνα\n37. Να οδηγείτε σε αυτό το τούνελ κάτω από την θάλασσα, στην Ολλανδία\n38. Να πίνετε το καφέ σας πάνω από τα σύννεφα, στο Unkai Terrace, στην Ιαπωνία\n39. Πάνω σε αυτή την κατασκευή, στη Χαβάη\n40. Πάνω σε ένα από αυτά τα υποβρύχια σκούτερ ή B.O.B. (Breathing Observation Bubble), στις Μπαχάμες\nTime is like a flowing river,no water passes beneath your feet twice.Much like the river,moments never\npass you by again,so cherish every moment that live gives you and have a\nFrom Miami, Kostas.\nΕτικέτες by tsirogiannis, Greetings, Miami, Weekend\nΕτικέτες Βυζαντινού Πολιτισμού, Δωρεά, Μουσείο, Μουσείου Τηλεπικοινωνιών ΟΤΕ, Τηλεγράφημα\nΛόγος VI: Το τηλεγράφημα: έκθεση στο Μουσείο Βυζαν...


Ten Thousand Eyes: Scoria: Scoria e.p., 1985 Famous Music Records\nΈνα από τα συγκροτήματα που επέζησαν της δεκαετίας του '80' στην Ελλάδα με όσες αντιξοότητες και δυσκολίες που μπορεί να υπήρξαν ήταν οι Scoria (=Σκώρια)., οι οποίοι είχαν δύο πολύ καλές κυκλοφορίες καθώς και μερικά κομμάτια σε διάφορες συλλογές (δείτε εδώ). Σήμερα παρουσιάζουμε το πρώτο τους 12-ιντσο e.p. με τίτλο το όνομά τους. Όσον αφορά τον ήχο τους είναι σε post punk ύφος, και τα τραγούδια τους αρκετά δυναμικά. Ευρηματικές μελωδίες πλαισιώνουν το κάθε ένα από τα 4 τραγούδια αυτού του πρώτου αναγνωριστικού e.p., καταιγιστικές ντραμς και μπάσσο παιγμένα στην ακρίβεια. Όσο για τα φωνητικά, αυτά αποδίδουν μια συγκρατημένη παράνοια συγκερασμένη από στίχους που υποστηρίζουν αυτή την συγκρατημένη οργή και καταφανή ειρωνεία απέναντι σε ο,τιδήποτε σκουριασμένο. Ειδικά στο πρώτο (και ομώνυμο) κομμάτι τους είναι καθαρή η κοινωνική -και όχι μόνο- κριτική πως η σκουριά (=Scoria) είναι η μεγαλύτερη αρρώστεια της εποχής μας, πως τα πάντα τριγύρω έχουν σκουριάσει, και πως τελικά δεν υπάρχει ελπίδα αφού πια η επιστήμη απεφάνθη πως η σκουριά είναι μόνο μέσα στο μυαλό μας και τη φαντασία μας. Σίγουρα θα τους διαβάσετε... Το "Tired Lover" έχει μια από τις πιο έμμονες εισαγωγές με το πολύ χαρακτηριστικό μπάσσο και την κιθάρα που "ζωγραφίζει". Επίσης και το "No More Cries" με το πανέμορφο ρεφραίν του και την rock n roll μαεστρία στο ρυθμό είναι στα ίδια επίπεδα, απλά καταπληκτικό. Τέλος, το επικό λόγω τίτλου (και διάρκειας: 7 λεπτών) "Ladies And Gentlemen Please Welcome... Your New Golden God" κλείνει αυτό το καταπληκτικό e.p. στο ίδιο στυλ των προηγούμενων τραγουδιών με το μπάσσο κυριολεκτικά να οδηγεί το κομμάτι, τα σπαρταριστά σαρκαστικά φωνητικά και την κιθάρα που γεμίζει τα κενά. Ο τίτλος και οι στίχοι είναι μια κριτική κατά των υπερ-καταναλωτικών μας συνηθειών τις οποίες παρομοιάζουν με θρησκεία.\nScoria - Scoria e.p., 1985 Famous Music\n04. Ladies And Gentlemen Please Welcome... Your New Golden God\nOne of these bands that survived the 80s in Greece whatever difficulties may have been is Scoria (=rust), who actually managed to release 2 records during 1985 and 1986 and a few other tracks in various compilations (check here). Today we present their first omonymous post punk 12" e.p. It is consisted of 4 very dynamic songs with imaginative melodies, stormy drums and bass played in accuracy. As for the paranoid and sarcastic vocals they interpret the same as sarcastic and ironic lyrics who speak against whatever is 'rusted'. Especially in the first same titled track full of social criticism as they portray a world filled with rust (=Scoria) and that rust is the greatest disease. The diagnosis in the end, is that rust does not exist anywhere else but in our imagination. Read along as you listen... Next song "Tired Lover" starts off with one of the greatest bass riffs, that it may become obsessive - the guitar 'draws' along too. Next one "No More Cries" with the beautiful refrain and the rock n roll twist in its rhythm unfolds the group's skill and talent. Last song for the e.p. is "Ladies And Gentlemen Please Welcome... Your New Golden God" lasting 7 minutes long, an epic in terms of title, lyrics and length. Once again, the bass leads on the music, the quivering sarcastic voice and the guitar filling the gaps in beautiful ways. The title and the lyrics again criticize our over-consuming habits compared as some kind of religion.\nAre you ready to listen to Scoria's first effort? HERE is where you meet them.\nΑναρτήθηκε από Ten Thousand Eyes στις 5:55 μ.μ.\nΕτικέτες dark wave, F.M. Records, post punk


Η ΦΑΡΜΑΚΟΓΛΩΣΣΑ ΚΙΡΚΗ: Ποιος θα σώσει τη δικαιοσύνη από τους υπερασπιστές της;\nΜε δισέλιδο ρεπορτάζ, με τους κατάλληλους τίτλους και με τους ακόμα καταλληλότερους υπαινιγμούς η φυλλάδα του Θ. Αναστασιάδη ασχολείται με την υπόθεση της Ηριάννας.\n«Η Ηριάννα, ο ΣΥΡΙΖΑ και οι Πυρήνες» είναι ο τίτλος που συνδυάζει με προφανή στόχο τρία διαφορετικά πράγματα:\n1. τη βαριά καταδίκη μιας νέας γυναίκας με ανύπαρκτα στοιχεία, χωρίς πράξη ή αδίκημα, χωρίς μάρτυρες και με την ίδια να αρνείται κάθε εμπλοκή.\n2. τη γενικευμένη συμπαράσταση, από την οποία ξεχωρίζει μόνο εκείνη των βουλευτών του ΣΥΡΙΖΑ.\n3. την αναφορά στους Πυρήνες, η οποία αντικειμενικά κλείνει το μάτι στην προπαγάνδα σύνδεσης πολιτικών χώρων αλλά και μεμονωμένων ανθρώπων με ομάδες ένοπλης βίας.\nΚαι για όποιον δεν κατάφερε από τον τίτλο να κάνει τις απαραίτητες συνδέσεις, ακολουθεί και ο υπότιτλος με το αθώο ερώτημα: «Είναι η Ηριάννα το κορίτσι των Πυρήνων;»\nΣε ό,τι αφορά το ρεπορτάζ είναι χαρακτηριστικό ότι καταλήγει με την απορία μήπως όλα αυτά αποτελούν «απόπειρα παρέμβασης στην κρίση του δικαστηρίου» των διαμαρτυρόμενων για την άδικη αυτή ποινή.\nΚαι μάλιστα την ίδια «απόπειρα» περιγράφει και στην περίπτωση αθώωσης του Τάσου Θεοφίλου... λόγω της μεγάλης συμπαράστασης από κόσμο μέσα στο δικαστήριο.\nΟ ίδιος ο εκδότης Θ. Αναστασιάδης κλείνει με άρθρο που χαρακτηρίζει τη «δράση» του ΣΥΡΙΖΑ ως εγκληματική οργάνωση που επιτίθεται στο τελευταίο οχυρό: τη δικαιοσύνη.\nΗ ίδια αυτή φυλλάδα που κατά καιρούς απέδιδε με συνοπτικές διαδικασίες ενοχή σε δεκάδες υπόπτους που είχαν συλληφθεί ή που είχαν απλώς και μόνο στοχοποιηθεί για κάθε είδους πολιτικό ή οικονομικό ή ποινικό αδίκημα -και που ανάμεσά τους κρέμασε στα μανταλάκια ακόμα και δικαστικούς λειτουργούς-, σήμερα εμφανίζεται ως ο θεματοφύλακας της δικαιοσύνης!\nΕύλογα, λοιπόν, προκύπτει και σε μας το αθώο ερώτημα: «Τίνος “κορίτσι” είναι, άραγε, το Πρώτο Θέμα;»


kapistri.blogspot.com: Το ματς που δεν χάνει ο Μπουφόν\nΤα πράγματα είναι λίγο έως πολύ ξεκάθαρα και με σιγουριά μπορεί να πει κάποιος ότι ο Τζιανλουίτζι Μπουφόν δεν χάνει αυτόν τον τελικό.\nΤο εκτός έδρας 2-0 της Γιουβέντους επί της Μονακό πριν από μια εβδομάδα έκανε απλά τα πράγματα και στο Πριγκιπάτο άνοιξε ο δρόμος για τον τελικό.\nΚαμία ομάδα στην ιστορία δεν έχει προκριθεί από τα ημιτελικά έχοντας χάσει με 2 γκολ διαφορά στο πρώτο ματς, ενώ η Μονακό στις 3 εκτός έδρας αναμετρήσεις που έχει δώσει σε ημιτελικά δεν έχει νίκη.\nΑν λοιπόν η Γιουβέντους πάρει την πρόκριση, τότε θα επιστρέψει σε τελικό μετά από δύο χρόνια, καθώς θυμίζουμε πως είχε ηττηθεί απ'την Μπαρτσελόνα στον τελικό του 2015.\nΕκείνη ήταν η 6η ήττα της σε τελικό, έχει και δύο τρόπαια (1985, 1996), έτσι θα παίξει σε τελικό Champions League (ή Κυπέλλου Πρωταθλητριών) για 9η φορά στην ιστορία της.\nΌσον αφορά στη Μονακό, ενδεχόμενη... ανατροπή-θαύμα θα σημαίνει δεύτερη συμμετοχή σε τελικό, με την πρώτη να είναι στην ήττα απ'την Πόρτο το 2004.\nΗ Γιουβέντους είχε αποκλείσει τη Μονακό και τις δύο προηγούμενες φορές που συναντήθηκαν στην Ευρώπη, στα ημιτελικά της σεζόν 1997-1998 και στα προημιτελικά της σεζόν 2014-2015.\nΟ Μπουφόν, στο ματς του "Stade Louis II" έφτασε τις 100 συμμετοχές στο Champions League, ενώ στην ρεβάνς της Ρώμης φτάνει τις 150 συμμετοχές γενικά σε ευρωπαϊκές διοργανώσεις! Έκλεισε τα 39 του χρόνια τον περασμένο Ιανουάριο\nΟ Μπουφόν επίσης έχει κρατήσει το "μηδέν" και στα 5 νοκ-άουτ ματς (στο τελευταίο του ομίλου έπαιξε ο Νέτο), ενώ η Γιουβέντους από τα 11 ματς φέτος στο Champions League έχει δεχτεί γκολ μόνο στα δύο.\nΈνα γκολ από τη Λιόν και ένα από τη Σεβίλλη, συνολικά έχει δεχτεί μόνο δύο γκολ σε 11 αγώνες, όσα γκολ δηλαδή χρειάζεται η Μονακό απόψε μόνο για να πάει το ματς στην παράταση.\nΗ Γιουβέντους είναι αήττητη στο Τορίνο στα τελευταία 22 ευρωπαϊκά ματς και αν απλά μείνει αήττητη για 23ο θα έχει εξασφαλίσει εισιτήριο για τον τελικό του Champions League 2016-17.\nΣτην προσπάθεια των παικτών της "γηραιάς κυρίας" θα συνεισφέρει και ο Σάμι Κεντίρα, ο οποίος είχε χάσει τον πρώτο ημιτελικό λόγω τιμωρίας, έτσι ο Μασιμιλιάνο Αλέγκρι θα άπαντες στην διάθεσή του, με εξαίρεση τους "κλασικούς" τραυματίες, Μάρκο Πιάτσα και Ντανιέλε Ρουγκάνι.\nΔείτε τις καλύτερες αποδόσεις για τον αγώνα Μονακό – Γιουβέντους εδώ.


Αντιοξειδωτικά: τι γυρεύουν στα καλλυντικά μας; | Skingurus.gr\nΌταν όμως εξωγενείς και ενδογενείς παράγοντες, όπως είναι οι ακτίνες UV, ο καπνός του τσιγάρου, οι ατμοσφαιρικοί ρύποι, το στρες, η έλλειψη ύπνου η έκθεση στην ακτινοβολία των ηλεκτρονικών συσκευών κλπ., πυροδοτούν την παραγωγή μεγάλου αριθμού ελευθέρων ριζών - υπολογίζεται ότι κάθε κύτταρο απειλείται καθημερινά από περίπου 1000 ελεύθερες ρίζες!- τα φυσικά αντιοξειδωτικά δεν επαρκούν ή δεν προλαβαίνουν να τις εξουδετερώσουν, με αποτέλεσμα να συνεχίζουν ανενόχλητες το καταστροφικό τους έργο. Να επιτίθενται στα λιπίδια , στις πρωτεΐνες -για παράδειγμα, με την παρουσία τους αυξάνεται η παραγωγή μεταλλοπρωτεϊνασών (MMPs), των ενζύμων που κατακερματίζουν τις ίνες κολλαγόνου και ελαστίνης-, ακόμα και στο DNA των κυττάρων, να δημιουργούν φλεγμονές και να αλλοιώνουν τη δομή και τις λειτουργίες τους. Με μια κουβέντα να προκαλούν οξειδωτικό στρες στα κύτταρα του δέρματος. Αυτές οι σοβαρές και μη αναστρέψιμες βλάβες, μεταφράζονται σταδιακά σε λεπτές γραμμές και ρυτίδες, δυσχρωμίες και χαλάρωση, δηλαδή σε ορατά σημάδια γήρανσης.


Ο Μόνιμος Αντιπρόσωπος της Δημοκρατίας στα Ηνωμένα Έθνη μίλησε, προχθές, ενώπιον της Τρίτης Επιτροπής της Γενικής Συνέλευσης του ΟΗΕ - 29/10/2010\nΤο θέμα των παραβιάσεων των ανθρωπίνων δικαιωμάτων από την Τουρκία για 36 συνεχή χρόνια έθεσε ο Μόνιμος Αντιπρόσωπος της Κύπρου στα Ηνωμένα Έθνη, Πρέσβης κ. Μηνάς Χατζημιχαήλ, ενώπιον της Τρίτης Επιτροπής της Γενικής Συνέλευσης του ΟΗΕ. Η Τρίτη Επιτροπή έχει ως αντικείμενο της θέματα ανθρωπίνων δικαιωμάτων και βασικών ελευθεριών και την τρέχουσα περίοδο εξετάζει, στα πλαίσια των εργασιών της, την κατάσταση των ανθρωπίνων δικαιωμάτων σε παγκόσμιο επίπεδο.\nΟ Μόνιμος Αντιπρόσωπος μιλώντας προχθές Τετάρτη στην Επιτροπή, είπε, ότι από το 1974 που η Τουρκία εισέβαλε και κατέκτησε το 1/3 του εδάφους της Κυπριακής Δημοκρατίας, ο κυπριακός λαός όλα αυτά τα χρόνια στερείται συλλογικά το βασικό δικαίωμα στην ειρηνική συνύπαρξη. Ακολούθως έκανε αναφορά στις παραβιάσεις που μαζικά διαπράττονται για πάνω από τρεις δεκαετίες, όπως είναι η παράνομη παρουσία του κατοχικού στρατού, η στέρηση του δικαιώματος περιουσίας, η παράνομη εισαγωγή εποίκων από την Ανατολία στο κατεχόμενο τμήμα, η καταστροφή της πολιτιστικής και θρησκευτικής κληρονομιάς, ο παράνομος σφετερισμός και εκμετάλλευση της περιουσίας των 200.000 Ελληνοκύπριων προσφύγων και η συνεχιζόμενη αγωνία των συγγενών των αγνοουμένων για την τύχη των αγαπημένων τους προσώπων.\nΌλες αυτές οι παραβιάσεις, τόνισε ο κ. Χατζημιχαήλ, είναι καταγεγραμμένες και καταγγέλλονται σε πληθώρα Ψηφισμάτων του ΟΗΕ αλλά και σε αποφάσεις του Ευρωπαϊκού Δικαστηρίου Ανθρωπίνων Δικαιωμάτων (ΕΔΑΔ).\nΣτην συνέχεια, ο Κύπριος Πρέσβης προέβη σε μια εμπεριστατωμένη αναφορά σε σημαντικά Ψηφίσματα του ΟΗΕ για τα ανθρώπινα δικαιώματα στην Κύπρο, των οποίων οι πρόνοιες παραμένουν σε ισχύ, σε αποφάσεις του ΕΔΑΔ όπου διαπιστώνονται οι εν λόγω παραβιάσεις καλώντας την Τουρκία να ενεργήσει για την αποκατάστασή τους, αλλά και σε έγγραφα του ΟΗΕ τα οποία δίδουν κατευθυντήριες γραμμές σε θέματα ανθρωπίνων δικαιωμάτων και τρόπους θεραπείας τους στο πλαίσιο του διεθνούς δικαίου, όπως οι Αρχές Πινέϊρο ( Pinheiro Principles) που προνοούν το δικαίωμα επιστροφής των προσφύγων και αποκατάστασης της περιουσίας τους ως μέσου επίλυσης των διαφορών.\nΟ Μόνιμος Αντιπρόσωπος κατήγγειλε την κατοχική δύναμη για συστηματική πολιτική αλλοίωσης του δημογραφικού χαρακτήρα του νησιού με την εισαγωγή μεγάλου αριθμού εποίκων, με στόχο να επηρεάσει προς όφελός της μια διευθέτηση στο Κυπριακό και πρόσθεσε ότι η πράξη αυτή, δηλαδή της παράνομης μεταφοράς πολιτών της κατοχικής δύναμης στο υπό κατοχή έδαφος, παραβιάζει τις Συνθήκες της Γενεύης και συνιστά στο διεθνές δίκαιο και σύμφωνα με το Καταστατικό του Διεθνούς Ποινικού Δικαστηρίου, έγκλημα πολέμου.\nΑκολούθως ο κ. Χατζημιχαήλ αναφέρθηκε στη συστηματική και ευρεία καταστροφή της πολιτιστικής και θρησκευτικής κληρονομιάς ως μιας ακόμη προσπάθειας της Τουρκίας να χαλκεύσει την ιστορία και τόνισε ότι η λεηλασία της πολιτιστικής κληρονομιάς της Κύπρου δεν συνιστά μόνο έγκλημα κατά της Κύπρου, αλλά και έγκλημα κατά της ανθρωπότητας.\nΑναφορικά με το θέμα των αγνοουμένων, ο κ. Πρέσβης ευχαρίστησε την Ειρηνευτική Δύναμη των Ηνωμένων Εθνών στην Κύπρο και την Διερευνητική Επιτροπή Αγνοουμένων για τις προσπάθειές τους που αφορούν την εκταφή, ταυτοποίηση και παράδοση των λειψάνων στους συγγενείς, τονίζοντας όμως ότι αυτό δεν είναι αρκετό και ότι η Τουρκία θα πρέπει σύμφωνα με τις πρόνοιες των Ψηφισμάτων του ΟΗΕ για τους αγνοούμενους στην Κύπρο, να συμμορφωθεί με τις αρχές του ανθρωπιστικού δικαίου και τη διεθνή πρακτική για αποτελεσματική έρευνα διακρίβωσης της τύχης όλων των αγνοουμένων.\nΑναφερόμενος στις προσπάθειες λύσης του Κυπριακού, ο Μόνιμος Αντιπρόσωπος είπε, ότι για δύο περίπου χρόνια ο Πρόεδρος της Κυπριακής Δημοκρατίας υπό την ιδιότητα του ως ηγέτης της ελληνοκυπριακής κοινότητας και ο Τουρκοκύπριος ηγέτης, διεξάγουν συνομιλίες κάτω από τις καλές υπηρεσίες του Γενικού Γραμματέα του ΟΗΕ για εξεύρεση λύσης στο Κυπριακό που να βασίζεται στη δημιουργία μιας διζωνικής, δικοινοτικής ομοσπονδίας σύμφωνα με τα σχετικά Ψηφίσματα του Συμβουλίου Ασφαλείας του ΟΗΕ.\nΓια να ευδοκιμήσει όμως η προσπάθεια αυτή, πρόσθεσε, οι συνεχείς παραβιάσεις των ανθρωπίνων δικαιωμάτων στην Κύπρο πρέπει να τερματιστούν άμεσα, τονίζοντας ότι κύριος στόχος της Κυπριακής Κυβέρνησης είναι η αποκατάσταση και η προάσπιση του πιο υψηλού επιπέδου ανθρωπίνων δικαιωμάτων και βασικών ελευθεριών για όλους τους πολίτες της. Υπογράμμισε ακολούθως ότι για να γίνει αυτό πρέπει να τερματιστεί η κατοχή μεγάλου μέρους της χώρας από την ξένη κατοχική δύναμη.\nΟ Μόνιμος Αντιπρόσωπος καταλήγοντας, επισήμανε ότι τα Ψηφίσματα των Ηνωμένων Εθνών πρέπει να τυγχάνουν σεβασμού ιδίως από μια χώρα που σήμερα παρακάθεται στο Συμβούλιο Ασφαλείας των Ηνωμένων Εθνών. Αυτό, τόνισε, είναι ζωτικής σημασίας, όχι μόνο για την Κύπρο, αλλά και για την αξιοπιστία και ηθική υπόσταση του ιδίου του Οργανισμού Ηνωμένων Εθνών όπως και ολόκληρης της διεθνούς κοινότητας.\nΤελευταία Ενημέρωση στις: 25/04/2016 04:29:48 PM


ΓΡΑΦΕΙΑ ΣΥΡΙΖΑ Archives - Aftodioikisi.gr\nΓΡΑΦΕΙΑ ΣΥΡΙΖΑ Tag\n12 Φεβρουαρίου 2020 - 10:48\nΕπίθεση από άγνωστο δέχθηκαν το βράδυ της Τρίτης τα γραφεία του ΣΥΡΙΖΑ στην οδό Σκρα 45 στην Καλλιθέα. Σύμφωνα με την αστυνομία, ένας άγνωστος νεαρής ηλικίας δημιούργησε μεγάλες φθορές στα τζάμια των γραφείων. Ο Δήμαρχος Καλλιθέας Δημήτρης Κάρναβος δήλωσε σχετικά: «Καταδικάζω\ndept-C, ΓΡΑΦΕΙΑ ΣΥΡΙΖΑ, ΕΠΙΘΕΣΗ, ΚΑΛΛΙΘΕΑ\nΆγνωστοι διέρρηξαν τα γραφεία του ΣΥΡΙΖΑ στην Ελευσίνα, τα ξημερώματα της Κυριακής, και πυρπόλησαν προεκλογικό υλικό του κόμματος, λίγες ώρες πριν ανοίξουν οι κάλπες για τις εκλογές. Περίπου στις 3:30 τα ξημερώματα της Κυριακής, οι δράστες παραβίασαν την πόρτα των γραφείων\ndept-A, ΑΓΝΩΣΤΟΙ, ΑΣΤΥΝΟΜΙΑ, ΓΡΑΦΕΙΑ ΣΥΡΙΖΑ, ΕΛΕΥΣΙΝΑ\n25 Σεπτεμβρίου 2017 - 11:41\nΣε εγρήγορση η ΕΛ.ΑΣ μετά τις απειλές κατά υπουργών της Κυβέρνησης\nΠληθαίνουν και ταυτόχρονα αρχίζουν ν’ αποκτούν πολυποίκιλο χαρακτήρα οι μορφές έκφρασης ή διατύπωσης απειλών δε βάρος στελεχών της κυβέρνησης, του ευρύτερου πολιτικού φάσματος και κατά παραγόντων του δημόσιου βίου. Σύμφωνα με πληροφορίες του bloko.gr το νέο και τελευταίο στη σειρά περιστατικό που κινητοποίησε\nΓΡΑΦΕΙΑ ΣΥΡΙΖΑ, ΕΛ.ΑΣ. ΑΠΕΙΛΕΣ, ΚΩΣΤΑΣ ΓΑΒΡΟΓΛΟΥ, ΜΕΤΡΑ ΑΣΦΑΛΕΙΑΣ, ΝΙΚΟΣ ΤΟΣΚΑΣ, ΠΕΡΙΠΟΛΙΕΣ\n18 Μαΐου 2017 - 12:47\nΛέσβος: Αβγά στα γραφεία του ΣΥΡΙΖΑ από διαδηλωτές -Δυναμική παρουσία συμβασιούχων\nΑβγά στα γραφεία του ΣΥΡΙΖΑ στη Μυτιλήνη πέταξαν οι απεργοί διαδηλωτές που συμμετείχαν στην πορεία που πραγματοποιήθηκε πριν από λίγη ώρα στο κέντρο της πόλης. Την κινητοποίηση οργάνωσαν η Πρωτοβουλία για το συντονισμό των πρωτοβάθμιων σωματείων, η Εργατική Λέσχη Λέσβου, το\nΑΥΓΑ, ΓΡΑΦΕΙΑ ΣΥΡΙΖΑ, ΛΕΣΒΟΣ\n17 Μαρτίου 2017 - 12:37\nΚατάληψη σε γραφεία του ΣΥΡΙΖΑ από αντιεξουσιαστές\nΚατάληψη στα γραφεία της νομαρχιακής επιτροπής του ΣΥΡΙΖΑ, που βρίσκονται στην οδό Αλ. Υψηλάντου στην Πάτρα, έχει κάνει ομάδα αντιεξουσιαστών. Σύμφωνα με πληροφορίες, περίπου 20 άτομα πήγαν λίγο πριν από τις 12:00 το μεσημέρι στα γραφεία της νομαρχιακής και ανήρτησαν πανό\nΑΝΤΙΕΞΟΥΣΙΑΣΤΕΣ, ΓΡΑΦΕΙΑ ΣΥΡΙΖΑ, ΚΑΤΑΛΗΨΗ\n6 Φεβρουαρίου 2017 - 13:44\nΚαταδικάζει την επίθεση στα γραφεία του ΣΥΡΙΖΑ ο δήμος Φιλαδέλφειας-Χαλκηδόνας\nΑνακοίνωση καταδίκης της επίθεσης που πραγματοποιήθηκε στα γραφεία του ΣΥΡΙΖΑ στη Νέα Χαλκηδόνα τα ξημερώματα του Σαββάτου, που είχε ως συνέπεια την πρόκληση υλικών ζημιών στο χώρο, εξέδωσε ο δήμος Φιλαδέλφειας-Χαλκηδόνας. Όπως επισημαίνεται, «τέτοιες επιθέσεις, ανεξαρτήτως του επικαλούμενου κάθε φορά\nΓΡΑΦΕΙΑ ΣΥΡΙΖΑ, ΔΗΜΟΣ ΦΙΛΑΔΕΛΦΕΙΑΣ – ΧΑΛΚΗΔΟΝΑΣ, ΕΠΙΘΕΣΗ, ΚΑΤΑΔΙΚΑΖΕΙ, ΝΕΑ ΧΑΛΚΗΔΟΝΑ\nΚατάληψη σε ένδειξη αλληλεγγύης στον απεργό πείνας, Αιγύπτιου πρόσφυγα Μοχάμεντ Α., ξεκίνησε το πρωί της Παρασκευής στα γραφεία του ΣΥΡΙΖΑ Λέσβου. Στις 6 το απόγευμα της Παρασκευής έχει προγραμματιστεί πορεία αλληλεγγύης από τα Κεντρικά Λύκεια Μυτιλήνης Σύμφωνα με το emprosnet.gr, την κατάληψη\nΑΠΕΛΑΣΗ, ΑΠΕΡΓΟΣ ΠΕΙΝΑΣ, ΓΡΑΦΕΙΑ ΣΥΡΙΖΑ, ΔΙΑΜΑΡΤΥΡΙΑ, ΕΝΔΕΙΞΗ ΑΛΛΗΛΕΓΓΥΗΣ, ΚΑΤΑΛΗΨΗ\n7 Δεκεμβρίου 2016 - 15:25\nΝτομάτες σε γραφεία του ΣΥΡΙΖΑ πέταξαν αγρότες (φωτο)\nΚαφάσια με ντομάτες άδειασαν χθες έξω από τα γραφεία του ΣΥΡΙΖΑ στη Νεάρχου στα Χανιά αγρότες διαμαρτυρόμενοι για τη συνεχιζόμενη απεργία της ΠΝΟ. Οι παραγωγοί κηπευτικών από όλες τις περιοχές του νομού (κυρίως νότια) διαμαρτύρονταν γιατί λόγω της απεργίας έβλεπαν τα προϊόντα τους να χαλάνε. Την\nΑΓΡΟΤΕΣ, ΑΠΕΡΓΙΑ, ΓΡΑΦΕΙΑ ΣΥΡΙΖΑ, ΔΙΑΜΑΡΤΥΡΙΑ, ΚΡΗΤΗ, ΝΤΟΜΑΤΕΣ, ΠΕΤΑΞΑΝ, ΠΝΟ\n27 Σεπτεμβρίου 2016 - 18:11\nΕργαζόμενοι στην ΕΥΑΘ προχώρησαν σε μια συμβολική κίνηση, όπως λένε και οι ίδιοι, κόβοντας το νερό στα γραφεία του ΣΥΡΙΖΑ στη Θεσσαλονίκη. Οι εργαζόμενοι στην ΕΥΑΘ, όπως και οι εργαζόμενοι της ΕΥΔΑΠ, πραγματοποιούν 24ωρη απεργία, ενάντια στην ένταξη των υπηρεσιών\nΓΡΑΦΕΙΑ ΣΥΡΙΖΑ, ΕΡΓΑΖΟΜΕΝΟΙ, ΚΙΝΗΣΗ ΔΙΑΜΑΡΤΥΡΙΑΣ, ΚΟΠΗΚΕ, ΝΕΡΟ\n14 Μαΐου 2016 - 11:48\nΕπιθέσεις στα γραφεία του ΣΥΡΙΖΑ σε Παγκράτι και Βύρωνα\nΣτόχος επίθεσης έγιναν τα ξημερώματα του Σαββάτου δύο γραφεία του ΣΥΡΙΖΑ στην Αττική. Σύμφωνα με την Αστυνομία, στις 2:20 τα ξημερώματα, άγνωστοι έσπασαν την τζαμαρία της τοπικής οργάνωσης ΣΥΡΙΖΑ στον Βύρωνα, ενώ κοντά στο σημείο βρέθηκε δοχείο με μπλε μπογιά. Λίγη ώρα\nΑΣΤΥΝΟΜΙΑ, ΒΥΡΩΝΑΣ, ΓΡΑΦΕΙΑ ΣΥΡΙΖΑ, ΕΠΙΘΕΣΕΙΣ, ΠΑΓΚΡΑΤΙ, ΣΥΡΙΖΑ\n25 Ιανουαρίου 2016 - 12:45\nΔείτε φωτογραφίες από την κινητοποίηση της ΠΟΕ – ΟΤΑ στα γραφεία του ΣΥΡΙΖΑ – Καίνε το μνημόνιο υπό αστυνομική «επίβλεψη»\nΣε εξέλιξη βρίσκεται αυτήν τη στιγμή η κινητοποίηση των εργαζομένων της ΠΟΕ - ΟΤΑ έξω από τα γραφεία του ΣΥΡΙΖΑ. Δείτε μερικές φωτογραφίες που «ανέβασε» ο Δρομογράφος στο twitter:\nΓΡΑΦΕΙΑ ΣΥΡΙΖΑ, ΚΙΝΗΤΟΠΟΙΗΣΗ, ΠΟΕ-ΟΤΑ\n6 Αυγούστου 2015 - 16:04\nΤσίπρας: Η συμφωνία μοιάζει με αυτή που απέρριψε ο λαός\nΣημείωση: Το Μαξίμου διάψευσε πως ο Αλέξης Τσίπρας έχει δώσει συνέντευξη στη Neues Deutschland και τονίζει πως είναι απλή αναδημοσίευση της συνέντευξης του πρωθυπουργό στο ραδιοφωνικό σταθμό Στο Κόκκινο στις 30/07. Με τη φράση: «Η συμφωνία που ακολούθησε το δημοψήφισμα, όσον αφορά\nΑΛΕΞΗΣ ΤΣΙΠΡΑΣ, ΓΡΑΦΕΙΑ ΣΥΡΙΖΑ, ΚΥΒΕΡΝΗΣΗ, ΣΥΝΕΝΤΕΥΞΗ


1964: Εντυπωσιακή ισοπαλία με γκολ "φούρλα" από τον Δεμίρη! - www.aris.re\n1964: Εντυπωσιακή ισοπαλία με γκολ "φούρλα" από τον Δεμίρη!\nΦοβερό ματς! Έξι γκολ σε μισή ώρα!\n3-3, ο Άρης ισόπαλος με τον Απόλλωνα Καλαμαριάς\nΟ Άρης σίφουνας στο πρώτο μέρος προηγήθηκε 3- 1, και ισοφαρίστηκε στο β΄ημίχρονο από τον εκπληκτικό Απόλλωνα\nΆρης –Απόλλων Καλαμαριάς\nΤεράστια έκπληξη στο Χαριλάου. Πολλά σχόλια και γκρίνια για τον αγώνα που είχε μια φοβερή διακύμανση στο σκορ.\nΑπό τη μια οι Αρειανοί, ενθουσιασμένοι στο πρώτο μέρος από την ομάδα τους, με τα τρία γκολ που πέτυχε, έφυγαν στο τέλος σκασμένοι και απογοητευμένοι από την εξέλιξη του αγώνα. Οι Απολλωνιστές, που στο πρώτο μέρος μετάνιωσαν που ήρθαν στο Χαριλάου, έφυγαν χαμογελαστοί για την ανέλπιστη ισοπαλία. Μάλιστα λίγο ακόμα και θα ήταν μεγαλύτερη η χαρά τους, αφού ο Απόλλων κόντεψε να πάρει και τη νίκη!\nΤι άραγε μεσολάβησε και ο αποτελεσματικός και άψογος Άρης έμεινε κυριολεκτικά στα αποδυτήρια; Γιατί η ομάδα που βγήκε στο β΄μέρος, δεν ήταν η ίδια. Μόνο που φορούσε τις ίδιες κίτρινες φανέλες… Καμία λογική απάντηση δεν μπορεί να εξηγήσει το φιάσκο του β΄ ημιχρόνου.\nΟ αγώνας ξεκίνησε με τις καλύτερες προϋποθέσεις για τον Άρη. Από το 20΄ και μετά, η υπεροχή του Άρη ήταν μεγάλη και το γκολ δεν άργησε να έρθει.\nΣτο 22΄ οι Κίτρινοι κέρδισαν πέναλτι. Το εκτέλεσε ο Δεμίρης, αλλά ο διαιτητής διέταξε επανάληψη, επειδή κινήθηκε ο τερματοφύλακας. Στη νέα εκτέλεση, ο Δεμίρης θα ευστοχήσει παρά την νέα προσπάθεια του Βιόπουλου.\nΗ εκτέλεση πέναλτυ του Δεμίρη: Ο Στέφανος Δεμίρης ήταν μια ιδιόμορφη προσωπικότητα, πέρα από το μεγάλο του ταλέντο. Όταν λοιπόν στο 22' εκτέλεσε το πέναλτυ του, σκόραρε, αλλά ο διαιτητής ακύρωσε το γκολ γιατί ο τερματοφύλακας είχε κινηθεί νωρίτερα! Ο Στέφανος τσατίστηκε, γιατί κατά τη γνώμη του έπρεπε να μετρήσει το γκολ. Όταν πήρε φόρα για τη δεύτερη εκτέλεση, την ώρα που κατευθυνόταν στην μπάλα έκανε μια περιστροφή γύρω από τον εαυτό του και επιστρέφοντας μρπσοτά στην μπάλα, την χτύπησε χωρίς να κοιτάζει, πετυχαίνοντας βέβαια πάλι γκολ! Το τέρμα αυτό ενθουσίασε την κερκίδα, ενώ οι Καλαμαριώτες παίκτες σχολίασαν την κίνηση του Δεμίρη αποκαλώντας το γκολ με "φούρλα"! Το τέρμα αυτό συζητήθηκε και συζητιόταν επί αρκετά χρόνια στους ποδοσφαιρικούς κύκλους της πόλης!\nΣτο 43΄ ο Άρης θα κάνει το 2-0. Ο Κεμαλίδης θα σεντράρει και ο Κεφαλίδης, από ελεγχόμενη θέση οφ σάιτ, θα στείλει τη μπάλα στα δίχτυα. Ένα λεπτό αργότερα, ο Δεμίρης, μετά από πάσα του Ψηφίδη, θα γράψει το 3-0.\nΣτην πρώτη μετά τη σέντρα επίθεση των Καλαμαριωτών, ο Κοκκωνίδης θα σουτάρει δυνατά στην εστία, ο Χρηστίδης θα αποκρούσει δύσκολα και ο επερχόμενος Νυφαδόπουλος θα μειώσει σε 3-1\nΤο δεύτερο ημίχρονο θα ξεκινήσει με τις ομάδες να αλλάζουν ρόλους και δυναμική. Ο Απόλλων θα βγει στην επίθεση και ο Άρης θα οπισθοχωρήσει.\nΣτο 60΄σε μια σύγχυση στην περιοχή του Άρεως, ο Σακελλαρίδης θα νικήσει με σουτ τον Χρηστίδη και θα κάνει το 3-2.\nΟι φάσεις διαδέχονται η μία την άλλη. Ο Απόλλων αρχίζει να πιστεύει ότι μπορεί να φτάσει στην ισοφάριση.\nΣτο 82΄, μετά από κόρνερ, ο Μήτρακας θα πάρει την κεφαλιά, η μπάλα θα χτυπήσει στο στήθος του Καμπουρλάζου, θα φτάσει πάλι στον Σακελλαρίδη, που με γρήγορο , στριφτό αριστερό σουτ, θα ισοφαρίσει, 3-3!\nΤο αποτέλεσμα θα μείνει ως τη λήξη του παιχνιδιού. Οι Αρειανοί αποδοκιμάζουν τους παίκτες τους, ενώ οι Καλαμαριώτες πανηγυρίζουν για την ισοπαλία.\nΑπό τον Άρη, που αδικαιολόγητα υποχώρησε στην επανάληψη, είναι πολυτέλεια να ομιλούμε διακριθέντες. Ωστόσο πρέπει να πούμε ότι ο Δεμίρης προσπάθησε με τον ίδιο ρυθμό σε όλο το ματς ενώ ο Χρηστίδης αποσόβησε ίσως ακόμα και την ήττα.\nΜεγάλη ευκαιρία από τον Αλεξανδρίδη της Καλαμαριάς που πλασάρει άστοχα τον Χρηστίδη\nΑπό τους Καλαμαριώτες, που στο β΄ημίχρονο όλοι είχαν υψηλή απόδοση, διακρίθηκαν περισσότερο οι Αβραμίδης, Χρυσανίδης , Μηταριώτης και Καραμυτηλιός.\nΟ διαιτητής κ. Μάρσαλ δεν απέφυγε τα σφάλματα.\nΑΡΗΣ: Xρηστίδης, Κεμαλιδης, Καμπουρλάζος, Χατζηκώστας, Πανιτσίδης,Αθανασιάδης, Κωνσταντινίδης, Δεμίρης, Γριμπελάκος, Ψηφίδης, Κεφαλίδης.\nΑπόλλων Καλαμαριάς: Βιόπουλος, Μήτρακας, Αβραμίδης, Τσαπακίδης, Χρυσανίδης, Καραμυτηλιός, Μηταριώτης, Κοκκωνίδης, Νυφαδόπουλος, Σακελλαρίδης, Αλεξανδρίδης\nTags: 1964, ΚΑΛΑΜΑΡΙΑ\n2020-06-21 - 1950: Επίδειξη δυνάμεως επί της Καλαμαριάς


OPOI ΣYMMETOXHΣ ΔIAΓΩNIΣMOY «CITY UNITY COLLEGE» - PDF\nDownload "OPOI ΣYMMETOXHΣ ΔIAΓΩNIΣMOY «CITY UNITY COLLEGE»"\n1 OPOI ΣYMMETOXHΣ ΔIAΓΩNIΣMOY «CITY UNITY COLLEGE» Η ανώνυμη εταιρία με την επωνυμία «ΕΙΔΗΣΕΙΣ ΝΤΟΤ ΚΟΜ ΑΝΩΝΥΜΗ ΤΗΛΕΟΠΤΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΠΑΡΟΧΗΣ ΠΛΗΡΟΦΟΡΙΩΝ ΚΑΙ ΕΝΗΜΕΡΩΣΗΣ», που εδρεύει στο Ν. Φάληρο Αττικής, οδός Εθν. Μακαρίου και Φαληρέως 2 και εκπροσωπείται νόμιμα (εφεξής «ΣΚΑΪ»), διοργανώνει από 29/08/2011 έως και 11/09/2011 και έχει την τεχνική υποστήριξη από την ανώνυμη εταιρία με την επωνυμία «TOMORROW SOLUTIONS A.E.», που εδρεύει στην Κηφισιά Αττικής επί του 14 ου χλμ. Εθνικής Οδού Αθηνών-Λαμίας όπως νόμιμα εκπροσωπείται (εφεξής «2S») προωθητική ενέργεια /διαγωνισμό μέσω των τηλεοπτικών εκπομπών ΣΚΑΙ ΤΩΡΑ, ΚΥΡΙΑΚΗ ΜΕ ΔΡΑΣΗ, GOAL ΧΩΡΙΣ ΣΥΝΟΡΑ, ΠΡΩΤΗ ΓΡΑΜΜΗ με την αποστολή γραπτών μηνυμάτων (SMS) και αποστολή αυτών προς τον πενταψήφιο αριθμό χρέωσης της 2S με πρόθεμα ΣΚΑΙ, που θα πραγματοποιηθεί με τους ακόλουθους όρους: 1. Για την περίοδο από την έναρξη του Διαγωνισμού μέχρι και την 11/09/2011, η συμμετοχή στο διαγωνισμό για το κοινό θα πραγματοποιείται ηλεκτρονικά με την αποστολή γραπτών μηνυμάτων (SMS) από τα κινητά τηλέφωνα των χρηστών τηλεθεατών του τηλεοπτικού σταθμού ΣΚΑΪ προς τον αριθμό της 2S με πρόθεμα ΣΚΑΙ, που θα συλλέγει και επεξεργάζεται τα μηνύματα για το σκοπό ολοκλήρωσης του Διαγωνισμού από την έναρξη μέχρι την λήξη αυτού. Η συμμετοχή στο Διαγωνισμό απαιτεί τουλάχιστον την αποστολή ενός μηνύματος με πρόθεμα ΣΚΑΙ και την αποστολή του προς τον άνω πενταψήφιο αριθμό. Κάθε τηλεθεατής έχει δικαίωμα πολλαπλών συμμετοχών (η αποστολή κάθε sms αντιστοιχεί σε μία (1) συμμετοχή) και συμμετέχει αυτομάτως σε όλες τις κληρώσεις που θα διεξαχθούν κατά τη διάρκεια του διαγωνισμού. 2. Απαραίτητη και αναγκαία προϋπόθεση για την συμμετοχή στο διαγωνισμό είναι ο συμμετέχων να έχει κινητό τηλέφωνο. Σε κάθε φάση του Διαγωνισμού νικητής αναδεικνύεται ο κάτοχος της σύνδεσης που απέστειλε τη νικητήρια συμμετοχή. 3. Τα ειδικότερα στοιχεία που θα αναγράφονται στα γραπτά μηνύματα προς το κινητό τηλέφωνο των τηλεθεατών, καθώς και οι ανακοινώσεις του ΣΚΑΪ και της 2S, αλλά και κάθε σχετικό με τον Διαγωνισμό που θα αναρτηθεί στην ιστοσελίδα του ΣΚΑΪ και θα ανακοινωθεί στο κοινό αναφορικά με τους όρους διεξαγωγής και κάθε άλλη πληροφορία λειτουργούν συμπληρωματικά στους παρόντες όρους. Εκεί αναφέρονται 1\n2 και οι ειδικές χρεώσεις για την αποστολή γραπτών μηνυμάτων προς τον αριθμό πρόθεμα ΣΚΑΙ. Η χρέωση για τον καταναλωτή έχει καθοριστεί στο ποσό των 1,23 ευρώ, περιλαμβανομένου του ΦΠΑ και το ποσό αυτό θα ανακοινώνεται διαρκώς σε κάθε πρόσκληση συμμετοχής στον Διαγωνισμό. Με την ολοκλήρωση της αποστολής του γραπτού μηνύματος ολοκληρώνεται και η συμμετοχή κάθε διαγωνιζομένου στον διαγωνισμό. 4. Οι νικητές του διαγωνισμού θα είναι πέντε (5) τυχεροί με έκπτωση 100% και 95 (ενενήντα πέντε) τυχεροί με έκπτωση 50%και θα αναδεικνύεται μετά από κλήρωση μεταξύ των συμμετεχόντων με την χρήση λογισμικού ηλεκτρονικού υπολογιστή κατά τρόπο τυχαίο. Αναλυτικά η προσφορά ισχύει για τους παρακάτω τομείς: α) Τομέας Διοίκηση Επιχειρήσεων (Bachelor Degrees) Μία (1) πλήρη υποτροφία 100% και άλλες δεκαπέντε (15) με έκπτωση 50% για το Τμήμα Business Administration του City University of Seattle (σύνολο φοίτησης 4 έτη) ή του University of Wales (σύνολο φοίτησης 3 έτη). β) Τομέας Πληροφορικής (Bachelor Degrees) Μία (1) πλήρη υποτροφία 100% και άλλες δεκαπέντε (15) με έκπτωση 50% για το Τμήμα Πληροφορικής του City University of Seattle (σύνολο φοίτησης 4 έτη) ή του University of Wales (σύνολο φοίτησης 3 έτη). γ) Τομέας Ψυχολογίας (Bachelor Degrees) Μία (1) πλήρη υποτροφία 100% και άλλες δέκα (10) με έκπτωση 50% για το Τμήμα Ψυχολογίας του City University of Seattle (σύνολο φοίτησης 4 έτη). δ) Τομέας Γραφιστικής- Διακόσμησης (HND) Μία (1) πλήρη υποτροφία 100% και άλλες είκοσι (20) με έκπτωση 50% για το Τμήμα Art & Design του Edexcel (σύνολο φοίτησης 3 έτη). ε) Τομέας Ναυτιλιακών (Pre Master Diploma) Πέντε υποτροφίες (5) με έκπτωση 50% για το Τμήμα Ναυτιλιακών μεταπτυχιακών σπουδών (Master Diploma) του City Unity College (σύνολο φοίτησης 1 έτος). ζ) Τομέας Τουριστικών- Ξενοδοχειακών (HND/Bachelor) Πέντε (5) υποτροφίες 50% για το Τμήμα Τουριστικών και Ξενοδοχειακών του DCT University Center ή του University of Wales (σύνολο φοίτησης 3 έτη). η) Τμήμα Αθλητικών Επιστημών- Προπονητικής (Bachelor Degrees) Δέκα (10) υποτροφίες 50% για το Τμήμα Αθλητικών Σπουδών και Προπονητικής του University of Nish (σύνολο φοίτησης 4 έτη). θ) Τμήμα Αθλητικής Δημοσιογραφίας (HND) Μία (1) πλήρη υποτροφία 100% και άλλες δέκα (10) με έκπτωση 50% για το Τμήμα Αθλητικής Δημοσιογραφίας του Edexcel (σύνολο φοίτησης 2 έτη). ι) Τμήμα Μετάφρασης- Διερμηνείας (HND or Master) Τρεις (3) υποτροφίες 50% για το Τμήμα Μετάφρασης και Διερμηνείας του Edexcel HND (σύνολο φοίτησης 2 έτη) και δύο (2) υποτροφίες μεταπτυχιακού με έκπτωση 50% από το University of Strasbourg/ ITIRI. στ) Όλοι οι συμμετέχοντες στο διαγωνισμό, θα έχουν έκπτωση 10% για το σύνολο της φοίτησής τους. Επιπρόσθετες πληροφορίες για το Διαγωνισμό. Το Κολέγιο είναι αναγνωρισμένο από το υπουργείο Παιδείας, Δια Βίου Μάθησης και Θρησκευμάτων (Αρ. Άδειας Λειτ /ΙΑ). Παρέχεται αναβολή στράτευσης (3978/2011, Άρθρο 112) στα τμήματα που γίνεται ταυτόχρονη εγγραφή και στα Πανεπιστήμια του εξωτερικού ή του Edexcel. Ο νικητής μπορεί να επιλέξει πλήρους ή μερική φοίτηση, η οποία μπορεί να γίνει με φυσική παρουσία στην αίθουσα ή εξ αποστάσεως. 2\n3 Ενημέρωση για την κατακύρωση-απόδοση των υποτροφιών. Οι νικητές θα ενημερωθούν τηλεφωνικά από το «City Unity College», ενώ τα ονόματα τους θα είναι αναρτημένα στην ιστοσελίδα του ΣΚΑΙ (www.skai.gr). Σε περίπτωση μη επικοινωνίας με το Κολέγιο μέχρι τις 20 Σεπτεμβρίου 2011, η υποτροφία μεταβιβάζεται στον πρώτο επιλαχόντα, ο οποίος θα ενημερωθεί επίσης τηλεφωνικά από το Κολέγιο και θα πρέπει να κατοχυρώσει την υποτροφία του το αργότερο μέχρι τις 30 Σεπτεμβρίου Μετά την ημερομηνία αυτή, το Κολέγιο απαλλάσσεται πλήρως από την υποχρέωσή του να αποδώσει την υποτροφία του παρόντος διαγωνισμού. Συνεργαζόμενα Πανεπιστήμια: University of Wales City University of Seattle University of Strasbourg/ ITIRI NIS University DCT University Center Edexcel (HND/HNC) Alpine School of Hotel Management Αποδοχή των όρων. Η συμμετοχή στο Διαγωνισμό συνεπάγεται την ανεπιφύλακτη αποδοχή των παρόντων όρων. 5. Οι αριθμοί MSISDN που θα συλλέγουν κατά την διάρκεια του Διαγωνισμού, δεν θα χρησιμοποιηθούν από τις εταιρίες ΣΚΑΪ & 2S, ούτε από συνεργαζόμενες με τις ανωτέρω εταιρίες ή τυχόν θυγατρικές αυτών, για κανέναν άλλο λόγο πλην του καθοριζόμενου στην παρούσα και μόνο μέχρι την ημέρα διεξαγωγής της κλήρωσης. 6. Η κλήρωση θα πραγματοποιηθεί από την εκπομπή ΣΚΑΙ ΤΩΡΑ. Ο νικητής της θα ανακοινώνεται μέσω της ηλεκτρονικής ιστοσελίδας και από την εκπομπή ΣΚΑΙ ΤΩΡΑ μετά την ταυτοποίηση των MSISDN του νικητή με τους κάτοχους της γραμμής. Η ταυτοποίηση θα πραγματοποιηθεί με την κλήση του αριθμού που θα έχει κληρωθεί ως νικητής. 7. Δικαίωμα συμμετοχής στο διαγωνισμό έχουν όλοι οι κάτοχοι MSISDN που θα συμμετάσχουν στον Διαγωνισμό. Ανήλικοι έχουν δικαίωμα να συμμετάσχουν στο Διαγωνισμό με τον αυτονόητο όρο ότι η συμμετοχή τους αποτελεί ευθύνη των ασκούντων την επιμέλεια αυτών, δεδομένου ότι η συμμετοχή δεν συνοδεύεται από 3\n4 στοιχεία προσδιοριστικά της ηλικίας. Εφόσον ανήλικος αναδειχθεί νικητής το δώρο παραλαμβάνεται από τους ασκούντες την επιμέλεια αυτού και μόνο. Τυχόν συμμετοχή από κινητό τηλέφωνο που έχει αποδοθεί σε τηλεθεατή από εταιρική σύνδεση για τον σκοπό εξυπηρέτησης των καθηκόντων του στην εργασία μπορεί να χρησιμοποιηθεί μόνο με ευθύνη του συμμετέχοντα αυτού. Σε περίπτωση που κάτοχος εταιρικής σύνδεσης αναδειχθεί νικητής, το δώρο του Διαγωνισμού παραλαμβάνεται από αυτόν μόνο με την συναίνεση της κατόχου της εταιρικής σύνδεσης εταιρείας. Σε περίπτωση μη χορήγησης ρητής συναίνεσης, ο ΣΚΑΪ ελευθερώνεται παραδίδοντας το δώρο στην εταιρεία κάτοχο της γραμμής. 8. Εξαιρούνται από τη συμμετοχή τα ανίκανα προς δικαιοπραξία άτομα. Επίσης απαγορεύεται να λάβουν μέρος στο διαγωνισμό οι εργαζόμενοι των εταιριών ΣΚΑΪ, 2S και των συνεργαζομένων με τις ανωτέρω εταιριών ή τυχόν θυγατρικών εταιριών αυτών, καθώς επίσης οι συγγενείς α & β βαθμού όλων των ανωτέρω και οι ήδη υπάρχοντες φοιτητές του City Unity College. 9. Ο διοργανωτής δεν ευθύνεται για οποιοδήποτε πρόβλημα ή δυσλειτουργία τυχόν παρουσιαστεί στo δώρο της κλήρωσης, ούτε υποχρεούνται σε αντικατάσταση ή επισκευή του. 10. O νικητής θα ειδοποιηθεί να παραλάβει το δώρο του μέσω κλήσης στο κινητό τηλέφωνο συμμετοχής, εντός μίας ημέρας από την ημερομηνία της κλήρωσης. Κατά την επικοινωνία θα ζητούνται από το νικητή τα πλήρη στοιχεία του (ονοματεπώνυμο, πλήρης διεύθυνση, σταθερό και κινητό τηλέφωνο, διεύθυνση ηλεκτρονικού ταχυδρομείου, αριθμός δελτίου ταυτότητας κ.λ.π.) για τη δυνατότητα εξακρίβωσης της ταυτοπροσωπίας κατά την παράδοση του δώρου. Σε περίπτωση που ο νικητής δικαιούχος δεν προσέλθει από την ημερομηνία ενημέρωσής του, αμελήσει, αδιαφορήσει ή αρνηθεί το δώρο το οποίο δικαιούται, χάνει οριστικά οποιοδήποτε δικαίωμά του όσον αφορά το δώρο αυτό και νικητής ανακηρύσσεται ο πρώτος επιλαχών κατά τη χρονική σειρά της κλήρωσής του. Σε περίπτωση συνδρομής λόγου ανωτέρας βίας εκτός της σφαίρας επιρροής του ΣΚΑΪ, αυτός δικαιούται να μην προσφέρει στο νικητή της κλήρωσης το δώρο, ούτε εναλλακτικό δώρο, οπότε και θα απαλλάσσεται από κάθε ευθύνη και δε θα υποχρεούται σε προσφορά εναλλακτικού δώρου οποιασδήποτε μορφής και αξίας. Με άρνηση του δικαιούχου ισοδυναμεί και η αδυναμία επικοινωνίας του ΣΚΑΪ και των συνεργατών του, από λόγο που ανάγεται στο πρόσωπό του. Ενδεικτικά αλλά όχι περιοριστικά, τέτοιους λόγους αποτελούν η μη 4\n5 εξεύρεσή του στο τηλέφωνο επικοινωνίας, για οποιοδήποτε λόγο εντός του ανωτέρω διαστήματος ή η μη ορθή συμπλήρωση των στοιχείων του. Σε περίπτωση τυχόν διεκδίκησης του ίδιου δώρου από περισσότερους, αυτό θα απονέμεται κατά την απόλυτη κρίση των διοργανωτριών Εταιριών. 11. Το δώρο είναι προσωπικό, συγκεκριμένο, δεν ανταλλάσσεται με χρήματα ή άλλα δώρα και παραλαμβάνεται άμεσα από τον τυχερό ή αντιπροσώπους αυτού, με την επίδειξη της αστυνομικής ταυτότητας ή της οικείας εξουσιοδότησης από το νικητή του διαγωνισμού, που θα φέρει το γνήσιο της υπογραφής του από το Αστυνομικό Τμήμα ή άλλη αρμόδια αρχή. Σε περίπτωση που κληρωθεί άτομο το οποίο δεν πληροί τις προϋποθέσεις ή δεν επιθυμεί να αποδεχτεί την υποτροφία του, θα δικαιούται να την μεταβιβάσει σε άτομο της επιλογής του, που θα πληροί τις προϋποθέσεις. Σε περίπτωση που κάποιος δεν επιθυμεί να την μεταβιβάσει τότε θα δίδεται στον πρώτο κατά σειρά κλήρωσης επιλαχόντα που έχει κληρωθεί. Οι υποτροφίες είναι επί του συνόλου των διδάκτρων (εξαιρούνται: η εγγραφή, τα βιβλία, οι εστίες, και σίτιση). Σε περίπτωση επανάληψης έτους σπουδών ή μαθήματος λόγω αποτυχίας γίνεται κανονική χρέωση διδάκτρων. 12. Οι Συμμετέχοντες φέρουν αποκλειστικά την ευθύνη για την πλήρη και ορθή συμπλήρωση και υποβολή των στοιχείων τους. Η παροχή των στοιχείων αυτών των συμμετεχόντων αποτελεί ρητή αποδοχή για την επεξεργασία τους και τη δημοσίευσή τους στο πλαίσιο του διαγωνισμού και για τους σκοπούς του, σύμφωνα με τα οριζόμενα κατωτέρω. 13. Με τη συμμετοχή του στο διαγωνισμό κάθε συμμετέχων συναινεί ρητά και ανεπιφύλακτα όπως τα προσωπικά του στοιχεία χρησιμοποιηθούν από τους διοργανωτές ως υπεύθυνους για την επεξεργασία τους μέσω αυτοματοποιημένων ή μη αυτοματοποιημένων μέσων, είτε μέσω των εταιριών ΣΚΑΪ & 2S, είτε μέσω συνεργατών τους που ενεργούν κατ εντολή και για λογαριασμό τους. 14. Κατά των αποτελεσμάτων δεν χωρεί κανένα ένδικο μέσο ενώπιον παντός Δικαστηρίου ή Αρχής ή Ιδιωτικού Φορέα, άλλως και σε κάθε περίπτωση ο Συμμετέχων παραιτείται ρητά και ανεπιφύλακτα από την άσκησή του. 15. Ο διοργανωτής διατηρεί το δικαίωμα, μονομερώς, χωρίς προειδοποίηση και κατά την κρίση του, να τροποποιήσει, ανακαλέσει, παρατείνει ή μειώσει τη διάρκεια της 5\n6 παρούσας προωθητικής ενέργειας / διαγωνισμού/ κλήρωσης, να αλλάξει τα προσφερόμενα δώρα, καθώς και να μεταβάλλει τους όρους και τις ημερομηνίες συμμετοχής ή /και να ματαιώσει την προωθητική ενέργεια / διαγωνισμό, ανακοινώνοντας το γεγονός στον δικτυακό τόπο Στις περιπτώσεις αυτές ο διοργανωτής ουδεμία ευθύνη φέρει έναντι των συμμετεχόντων ή/και οποιουδήποτε τρίτου. Σε περίπτωση δε που ενδεχομένως ματαιωθεί η εν λόγω προωθητική ενέργεια / διαγωνισμός/ κλήρωση, οι συμμετέχοντες δεν αποκτούν οποιοδήποτε δικαίωμα κατά των ανωτέρω Εταιριών, ούτε νομιμοποιούνται ή δικαιούνται να ζητήσουν τη συνέχιση της ή οποιαδήποτε αποζημίωση. 16. Η συμμετοχή στο διαγωνισμό, καθώς και η αποδοχή του δώρου από το νικητή συνεπάγεται τη συναίνεση και εκχώρηση των αναγκαίων δικαιωμάτων, ατελώς, προς τις Εταιρίες ΣΚΑΪ & 2S προκειμένου να τα δημοσιεύσουν για ενημερωτικούς σκοπούς όπως π.χ. να ανακοινώσουν κατάλογο των νικητών, καθώς και φωτογραφίες τους/ οπτικοακουστικό υλικό στα μέσα μαζικής ενημέρωσης, φιλμς και βίντεο με τους νικητές και οποιοδήποτε άλλο ειδησεογραφικό στοιχείο σχετικά με την απονομή των δώρων του διαγωνισμού κλπ. 17. Η κατά τα ανωτέρω συμμετοχή στο διαγωνισμό προϋποθέτει ανεπιφύλακτη αποδοχή του συνόλου των εδώ προβλεπόμενων όρων, των οποίων οι συμμετέχοντες έχουν λάβει γνώση. Οι παρόντες όροι διέπονται από το ελληνικό δίκαιο και οιαδήποτε τυχόν διαφορά σχετικά με το διαγωνισμό θα επιλύεται από τα καθ' ύλη αρμόδια δικαστήρια των Αθηνών. Οι παρόντες όροι εκτός από το δικτυακό τόπο θα είναι διαθέσιμοι σε κάθε τηλεθεατή από τα γραφεία του ΣΚΑΪ. 6


42χρονος αντιπρόσωπος φαρμάκων, ψηλός ωραιότατος, φινετσάτος, αξιοπρεπείς, με ειλικρινή αισθήματα, αγάπη στα ταξίδια, σπορ, οικογενειακή ζωή , αξιόλογο εισόδημα, επιθυμεί γνωριμία γάμου. Τηλ. 2310-514027-515503\n43χρονος Μηχανικός Αυτοκινήτων με δική του επιχείρηση, ωραίας και αρρενωπής εμφάνισης δυναμικός γενναιόδωρος με ενδιαφέροντα, υψηλές αποδοχές, πολυτελές παραθαλάσσιο ρετιρέ, επενδύσεις, επιθυμεί γνωριμία γάμου.Τηλ. 2310-514027-515503\n44χρονος Επιχειρηματίας με Επιχειρήσεις στη Βόρειο Ελλάδα και Εξωτερικό, ευπαρουσίαστος κοσμοπολίτης με παιδεία, αξίες ανωτέρου οικονομικού επιπέδου επιθυμεί σύζυγο εμφανίσημη με ανθρωπιά. Δεκτό παιδί. Τηλ. 2310-514027-515503\n46χρονος, Γενετιστής Δημοσίου ψηλός, πολύ εμφανίσημος, ισχυρή προσωπικότητα, με αξίες, καλή ποιότητα ζωής, περιουσία πανελλαδικά, επιθυμεί γνωριμία γάμου αδιάφορης οικονομικής κατάστασης. Τηλ. 2310-514027-515503\n47χρονος Καρδιολόγος,κάτοχος Ιατρείου ωραιότατος, εκλεπτισμένος, καλλιεργημένος ψυχικά-πνευματικά, πολύ ευκατάστατος, επιθυμεί σύζυγο εμφανίσημη με παιδεία. Τηλ. 2310-514027-515503